Şiəlik sünni kitablarında » İmamEli.az\nŞiəlik sünni kitablarında\nBaxış: 2 006\nRasulullahın (s) Əlini (əs) və onun şiələrini təriflədiyi hədislər bir çox klassik Əhli Sünnə mətnlərində, və hətta İbn Həcər Əl Makki kimi alimlərin şiələrə qarşı yazdıqları kitablarında yer alır. Məsələni çox uzatmamaq üçün, biz onlardan yalnız bir neçəsini sitat gətirəcəyik:\nAşağıdakı ayədə Allah (st) Əli şiələrini tərif edir:\nİman gətirib yaxşı əməllər edənlər isə yaradılmışların ən yaxşılarıdır.Onlardan öz Rəbbi yanındakı mükafatı (ağacları) altından çaylar axan Ədn cənnətləridir. Onlar orada əbədi qalacaqlar. Allah onlardan razıdır, onlar da Allahdan.(Quran. 98:7, 8)\nMəhəmməd bin Əli İbn Cəririn təfsirində 33-cü cild, səhifə 146-da (Misir nəşri) qeyd edir ki, Peyğəmbər (s) buyurmuşdur: "Yaradılmışların ən yaxşısı Əli və onun şiələridir."\nCəlalədin Suyuti (849-911) bütün dövrlərin ən yüksək qiymətləndirilən sünni alimlərindən biridir. Bu ayənin təfsirində o, 3 ravi zəncirinə əsaslanaraq yazır ki, peyğəmbər (s) öz səhabələrinə bu ayədə məqsədin Əli və onun şiələri olduğunu deyir.\n“Canım əlində olana and olsun ki, bu o (hz Əli) və onun şiələri Qiyamət günündə qurtuluşa çatanlardır” (Təfsir Durrə Mənsur, cild 6, səh. 379, Misir nəşri).\nBu hədisi nəql etmiş 3 səhabə (1) Əli (əs) özü, (2) Cabir ibn Abdulla Ənsari, (3) Abdulla ibn Abbasdır. Bu məktəbin əksər alimləri ravilərin doğru hədis danışan olduqlarını etiraf edirlər. Bunlar şiə kitabında olsaydı siz onları saxta hesab edəcəkdiniz, amma bu hədislərin sizin öz kitablarınızda olması alimlərinizi dolaşdırıb.\nƏli (əs) və onun şiələri istisna olmaqla, başqa heç bir səhabə və onun ardıcılları haqqında elə bir hədis yoxdur ki, Peyğəmbər (s) onlara cənnəti vəd versin.\nYuxarıdakı ayənin təfsirində başqa sünni alimləri də Cabir bin Abdullah Ənsaridən olan hədisi qeyd etmişlər.\n(Fəthəül bəyan təfsiri, cild 10, səh 333, Misir nəşri və Fəthəül Qadir təfsiri, cild 5, səh. 477)\nHəzrət Abdullah bin Abbas rəvayət edir: "Bu ayə nazil olanda peyğəmbər (s) dedi: «Əli, sən və sənin şiələrin Haqq-hesab günü üzü gülənlərdən olacaqsız.»" (Dürrə Mənsur Təfsiri, cild 6, səh 379, Misir nəşri)\nƏhməd bin Həcr əl Məkki özünün Səvaiq əl Mühriqa əsərində, 159-cu səhifədə (Misir nəşri) İmam Dar Qatanidən sitat gətirir: "Ey Əbəl Həsən, sən və sənin Şiələrin cənnətə daxil olacaqlar."\nİbn Həcr əl Məkkinin şiələrə qarşı yazdığı Səvaiq əl Mühriqa kitabında imam Təbəranidən yazır:\n“Ya Əli! Dörd nəfər hər kəsdən öncə cənnətə daxil olacaqlar. Mən, sən, Həsən, Hüseyn, bizim ardımızca sənin nəslin onların ardınca xanımlarımız və bizim şiələrimiz də bizim sağ və sol tərəfimizdə duracaqlar”\nTəfsir Durrə Mənsurda (cild 6, səh. 379, Misir nəşri) həzrət Əli Rəsulullahın (s) belə buyurduğunu deyir:\n"Bu ayəni eşitməmisiniz: «Allahdan onların mükafatları bitib tükənmək bilməyən aşağısından çaylar axan bağçalar olacaq, onlar orada həmişəlik qalacaqlar». Bu ayədə məqsəd sən və sənin şiələrindir, mən Kövsər hovuzunda sizinlə görüşəcəyimə sizə söz verirəm.»”\nŞafii alimi əl Mağazlı Ənəs bin Malikdən gələn rəvayətdə peyğəmbərin (saas) belə buyurduğunu deyir:\n"Yetmiş min insan sorğu-sualsız cənnətə gedəcək, sonra Peyğəmbər Əliyə döndü və dedi ki, 'onlar sənin şiələrinin içərisindən olacaq və sən onların İmamları olacaqsan"\nMənaqib Əli əl Mürtəza, səh 184, Mağzali əl Şafii\nŞiələrin ən tanınmış tarixçilərindən biri Abu Muhamməd əl-Həsən ibn Musa özünün Firaq-əl Şiə (şiə firqələri) adlı kitabında bildirir ki, şiəlik müqəddəs peyğəmbərin (saas) vəfatına qədər yaranmamışdı:\n"Rəsulallah (saas) Hicri ilinin Rəbiül-əvvəl ayının 10-da, 63 yaşında vəfat etdi. Onun peyğəmbərliyi 23 il sürdü, anası Əminə bin Vəhab bin Abd ƏL-Manaf bin Zuhra bin Kilaab bin Murra bin Kab bin Luay bin Qalib idi. Onun vəfatıyla ümmət 3 qrupa bölündü. Onlardan biri Əli ibn Əbu Talibin şiələri idi və onlardan şiəliyin digər qolları yarandı. Başqa bir qrup, yəni Ənsar xələf olduqlarına görə haqq tələb etdilər və Sad bin Übadə əl-Xəzrəcini rəsmi inaqurasiyaya çağırdılar. Üçüncü qrup Əbu Bəkr bin Əbu Quhafəyə beyət etdi və səbəb olaraq bildirdilər ki, rəsulullah (saas) vəfatından əvvəl heç kimi vəsisi təyin etmədi və seçməyi Ümmətin ixtiyarına buraxdı. (Firaq əş-Şiə, səh. 23-24)\nMüəllif bildlirir ki, şiə əqidəsinin kökü, yəni Əli ibn Əbu Talibin (əs) rəsulullahın (saas) vəsisi və xəlifəsi olduğu inancı, peyğəmbərlik missiyası ilə tam eyni vaxtda başlamışdır.\nRəsuləllaha (saas) gələn ilk əmr onun ən yaxınlarını xəbərdar etmək idi:\n"Və ən yaxın qohumlarını qorxut" (Quran 26:214)\nRəsulullah (s) bu ayəyə uyğun olaraq şerinə (ayəsinə) yaxın qohumlarını topladı və ilk İslama dəvət nitqini söylədi:\nEy Əbdül Müttəlib övladları, ərəb kişilərinin arasında elə bir kəs tanımıram ki, onlar bəşəriyyətə mənim verə biləcəyimdən daha yaxşısını versinlər. Mən bu həyatın və sonrakı həyatın ən xeyirlisini gətirmişəm, belə ki, Rəbbim mənə sizi bir yerə toplamağımı əmr etmişdir. Aranızdan kim mənə bu işdə kömək edər və kim mənim qardaşım, vəsim və varisim (xəlifəm) olar? Onlar hamısı üz çevirdilər və baxmayaraq ki, aralarında ən kiçiyi, ən zəyifi və ən çəlimsizi mən (Əli) idim, irəli çıxdım və dedim: “Ey Allahın rəsulu, mən sizin köməkçiniz olaram.” Sonra Müqəddəs Peyğəmbər əlini mənim çiynimə qoydu və dedi: "Bu sizin arasında mənim qardaşımdır, vəsim və varisimdir. Ona qulaq asın və ona itaət edin".\nBu hadisə Dəvət zula-e-şira hadisəsi adlandırılır və saysız-hesabsız Sünni alimləri bunu oxşar şəkildə nəql etmişdir:\nTəbərinin Tarixi, cild 2, səh 217, İngilis dilindən tərcümə V.M.Vatt, cild 6, səh. 90-91.\nTəbərinin Təfsiri, cild 19, səh. 121\nİbn Əsir, Tarix, cild 2, səh 62\nMüsnəd, Əhməd bin Hənbəl, cild 1, səh 159\nKifayət əl Talib, əl Gənci, səh 89\nXəsais, əl Nəsai, səh 18\nŞərhi Nəhcül Bəlağa, ibn Əbil Hədid Mötəzili, cild 3, s. 255\nŞərh əl Şifa, əl Xifaci, cild 3, səh. 37\nTarix, Əbül Fida, cild 1, səh. 116\nTarix, İbn Əsakir, cild 1,s. 85\nDürrə Mənsur, Cəlaləddin Suyuti, cild 5, s. 97\nCamiəl Cəşami, Suyuti, cild 7 s. 392\nTafsir, Əl Xəzzin Əlauddin Bağdadi, s. 390\nTəfsir əl Xəzin, Əlauddin əl Şafii, cild 3, s. 371\nŞəvahid əl Tənzil, Əl Həsəkani, cild səh 371\nKənzül Ümmal, əl Müttəqi əl Hindi, cild 14, səh 15\nƏl Sirah əl Hələbiyyə, cild 1, səh. 311\nDəlail əl Nəbəviyyə, əl Beyhəqi, cild 1, səh 428\nƏl Müxtəsər, əl Fida, cild 1, s. 116\nMuhammədin həyatı, Hüsnain Həykəl, səh 104 (ilk Ərəb nəşri, ikinci nəşrdə səbəbi bilinmədən silinmişdir)\nTədhib Əl Əthar, cild 4, s. 62\nİlkin mənbələrdə Muhamməd, Marin Lings, s. 51\nMissiyasının lap başlanğıcında hz Məhəmməd (s) 3 əsas prinsip müəyyən edir ki, bunları da əl Müzəffəri "Şiəliyə dəvət" adlı kitabında dəqiqliklə qeyd edib:\n1. Allah birdir.\n2. Həzrət Muhamməd (s) Onun rəsuludur.\n3. Əli Rəsulullahın qardaşı, vəsisi və xəlifəsidir.\nBaşqa sözlə, şiəlik bütün əsaslarıyla mövcud idi, yalnız adı yox idi. Əl Müzəffərinin qeyd etdiyi kimi Şiə əqidəsinin kökü Dəvətə birləşdirilmişdi və rəsulullahın (s) vəfatından sonra şiə adı xüsusi qrupa verildi. Əl Nubaxti bunları öz şərhində verir.\nBeləliklə, hər iki ziddiyyət əslində bir-birini təsdiqləyir.\nTəlhə və Zübeyr Osmanın qanının alınmasında Əli ilə ixtilafa düşdülər. Əli onlarla mübarizə etmək üçün qüvvələrini səfərbər etdi və bu zaman onun ardıcıllarına şiə adı verildi.\n(Əl Fihrist, İbn Əl Nadim, s. 249, Ehsan Elahi Zahir s. 25, Əş Şiyətü vət Təşəyyü)\nCəməl döyüşündə Əliyə (əs) tərəfdar olanlar şiə adlandırıldı.\nElahi artiq vəfat etdiyinə görə, bunu köçürdən alim utanmadan bizə göstərə bilərmi ki, müəllif harda deyir ki, bu, şiə sözünün ilk dəfə istifadə olunduğu vaxtdır? Nadim bildirir ki, Cəməl döyüşünə qədərki vaxtda ilahi təqdir olaraq deyil, camaatın fikrinə görə Əli şiəsi sözü artıq geniş yayılmışdı. Beləliklə, bu siyasi birləşmə deyildi, Əliyə tərəfdar olanlar onun şiələri, siyasi müttəfiqləri idi, bu o demək deyil ki, Şiə sözü bu hadisədən əvvəl mövcud deyildi. Burda şiə adı tamamilə aydınlaşdırıldı, o kəslər ki, xəlifə Əli (əs) ilə vuruşurdular, onlar şiə adlanırdı. Necə olur ki, bu əvvəlki rəvayətlərlə ziddiyyət təşkil edir?\nHər kəsi qınaq obyektinə çevrilməyi qırağa qoymağı,ağlı,vicdanı və düşüncəsi ilə haqqı axtarmağı məsləhət görürük. Axirətdə ana öz balasının hayına qalmadığı vaxtı bizlərə Əhli beytə xatir qorusun.\nbu məqalə sizə bəs etməyə bilər . Çalışın axtarın araşdırın. O hədisləri qəbul edin ki hər iki məhzəb onları qəbul edir. Onda haqqın nə olduğunu görəcəksiz.\nƏli məndən sonra hər bir möminin dostu, sevimlisidir.\nƏhli-Beyt (Ə) Kimlərə deyilir?\nPeyğəmbər(s.ə.a.s) 2 ağır əmanət nəyi qoyub getdi?


iPhone 12 Pro Max - Vau!\niPhone 12 Pro Max telefonu\nApple 2020-ci ildə öz yeni telefon seriyalarını satışa çıxardı. Bu modellər əvvəlkilərdən kəskin fərqlənən xüsusiyyətləri özündə birləşdirir. iPhone 12 Pro Max iPhone 12 seriyasının ən böyük və ən bahalı modeli kimi tanınır. Adından da göründüyü kimi iPhone 12 Pro Max peşəkarlara axtardıqları özəlliklərdən daha çoxunu təqdim edir.\niPhone 12 Pro Max Dizaynı\niPhone 12 seriyası ilə Apple dizaynda nəzərəçarpacaq dəyişikliklər etdi. Modelin kənar hissələri yastı dizayndadır. Kənarların hamarlanması ilə Apple iPhone 12 Pro Max-ın profilini daha da incələşdirib. Yastılaşdırılmış kənar dizaynı ilə yanaşı ön və arxa tərəfləri birləşdirən kənar xətlər də incəlmişdir. Bu dizayn iPhone 12 Pro Max-ın ekran ölçüsünü artıraraq iPhone-da gördüyümüz ən böyük ekranlardan birini təqdim etdi. Modelin kənar çərçivəsinin çox nazik olması da ekranın daha da böyüyülməsinə imkan yaradıb. Onun ekranı 6.7 düymdür. Telefonun ön və arxası şüşə ilə örtülmüşdür. Kənarları paslanmayan poladdan hazırlanmışdır. Ekran Ceramic Shield adlanan şüşə ilə örtülüb və bu material onun davamlılığını 4 dəfə artırır. Ceramic Shield həm də ekranı cızıqlardan qoruyur. Telefonun arxa hissəsində isə mat şüşədən istifadə olunub və bu da yüksək dayanıqlılığı təmin edir. iPhone 12 Pro Max-ın xüsusiyyətləri arasında suya davamlılıq da yer alır. Yağışlı havada telefonla danışmaq bu telefona heç bir əks təsir göstərmir.\niPhone 12 Pro Max Kamera keyfiyyəti\niPhone 12 Pro Max modelinin kamera xüsusiyyətləri ən qabaqcıl komponentlərə malikdir. Onun arxa hissəsində LiDAR sensoru və LED fənəri ilə üç kamera eyni ardıcıllıqla yerləşir. iPhone 12 Pro Max geniş bucaqlı, ultra geniş bucaqlı və telefoto kameralara malikdir. Hər üç kameranın təsvir ölçüsü 12 meqapikseldir. Ultra geniş bucaqlı kamera ilə dar yerlərdə və ya geniş ərazidə mənzərələri çəkdikdə möhtəşəm kadrlar yaranır. Əsas kamera olaraq xarakterizə edilən geniş bucaqlı kamera f/1,6 diaframa və 1,7 mikron piksel ölçüsünə malikdir. Bu əsas kamera iPhone 12 seriyasının digər üç modelindən fərqli olaraq sensorla dəyişdirilmiş optik görüntü sabitləşdirmə sisteminə malikdir. Başqa sözlə telefonun hərəkətini kompensasiya etmək üçün təkcə obyektiv deyil, sensor da hərəkət edir. Nəticə daha az titrəmə, daha aydın fotolar və hərəkətsiz videolar çəkmək mümkün olur. iPhone 12 Pro Max 65 mm telefoto kameraya malikdir. Bu kamera 2 əvəzinə 2,5 dəfə böyüdür. Telefoto və ultra geniş kameranın birlikdə istifadəsi ilə iPhone 12 Pro Max 5 dəfə optik zoom diapazonuna çata bilir. Gecə rejimi sayəsində zəif işıqda və ya qaranlıq mühitdə mükəmməl fotolar çəkmək mümkündür. iPhone 12 Pro Max modelinin həm ön, həm də arxa kamerası 4K video çəkilişlərini dəstəkləyir. Həmin videolarda müəyyən redaktələri də telefonda etmək mümkündür.\niPhone 12 Pro Max Batareya gücü\niPhone 12 Pro Max 3687 mAh tutumlu batareyaya sahibdir. Apple A14 Bionic tərəfindən enerji istehlakı ilə bağlı təklif olunan optimallaşdırmaların köməyi ilə iPhone 12 Pro Max çox yaxşı işləyir. Model simsiz şarj etmə özəlliyinə də malikdir. iPhone 12 Pro Max 5G dəstəyi ilə çalışır.\nApple qeyd etdiyi kimi, iPhone 12 Pro Max indiyə qədər iPhone-da təklif olunan ən parlaq ekrana malikdir. HDR10 və ya Dolby Vision filmlərinə və ya HDR fotolarına baxarkən parlaqlıq 1200 nit-ə qədər yüksəlir. Bu baxdığınız rənglərin daha canlı görünməsini təmin edir.\nvau.az saytına daxil olaraq iPhone 12 Pro Max modelinin fərqli rəng seçimləri ilə tanış ola və onlayn sifariş verə bilərsiniz.


"Sarı gəlin" mahnısı ilk dəfə olaraq Çin dilində ifa olunub - Report.az\n"Sarı gəlin" mahnısı ilk dəfə olaraq Çin dilində ifa olunub\n"Sarı gəlin" mahnısı ilk dəfə olaraq Çin dilində ifa olunub ADU-nun tələbələri Çin səfirliyini ziyarət ediblər 14 Fevral, 2015 19:37\nBakı. 14 fevral. REPORT.AZ/ Azərbaycan Dillər Universitetinin (ADU) Regionşünaslıq və Beynəlxalq münasibətlər fakültəsinin Çinşünaslıq ixtisasının bir qrup müəllim və tələbə heyəti Çinin Azərbaycandakı səfirliyində Ənənəvi Çin Yeni ili - Bahar bayramına həsr olunmuş bayram tədbirində iştirak ediblər.\nADU-nun İctimaiyyətlə əlaqələr departamentindən “Report”a verilən məlumata görə, tədbirdə çıxış edən Çin dili və mədəniyyəti mərkəzinin direktoru, dosent Rafiq Abbasov Çin diplomatlarını bayram münasibəti ilə təbrik edib.\nSonra ADU-nun Çinşünaslıq ixtisasının tələbələrinin təqdimatında rəngarəng bədii proqram nümayiş olunub. "Böyük Çin", “Tələbə yoldaşı”, “Gözəl günlər”, “Alma” və digər Çin xalq mahnıları və rəqsləri ifa olunub, həmçinin Azərbaycan xalq mahnısı “Sarı gəlin” ilk dəfə olaraq Çin dilində səsləndirilib.


Araz Ağalarovun bataqlıq üzərindəki biznes imperiyası » Asiya.az Informasiya Agentliyi\n“Böhran hər il daha da kəskinləşir. Sənaye istehsalı, ticarət dövriyyəsi getdikcə azalmaqdadır”. Bunu “Crocus Group”un sahibi, milyarder Araz Ağalarov “Forbes” jurnalına müsahibəsində bildirib. Onun sözlərinə görə, Rusiyada uçot dərəcəsinin yüksək olması biznesin genişləndirilməsinə neqativ təsir edir. Milyarderin fikrincə, uçot dərəcəsini hər rüb 0,25% azaltmaq mümkündür. “Təbii ki, əgər möhtəkirlər dəcəllik edərsə, proses dayandırılmalıdır. Başqa sözlə, bir eksperiment keçirərək optimal variant tapmaq olar. Bu variant rublun məzənnəsinə də, biznesə də mənfi təsir etməməlidir”, - deyə o bildirib.\nMüxbirin “Tikinti sektorunda durğunluq olduğu bir vaxtda siz üçüncü ”Vegas" ticarət mərkəzini tikməkdə israrlısınız" sualına iş adamı bu cür cavab verib: “Biz istisnayıq. Çünki biz pulu saymağı bacarırıq. ”Sberbank"ın apardığı tədqiqat nəticəsində məlum olub ki, tikintidə ən aşağı maya dəyəri “Crocus Group”dadır. 300 000 kvadratmetr ərazisi olan “Vegas” bizə 300 mln. dollara başa gəldi. Başqa sözlə, 1 kvadratmetrin maya dəyəri 1000 dollar təşkil edir. Bu isə bizim qənaət etməyi bacardığımızı göstərir. Bu səbəbdən “Sberbank” hətta dördüncü “Vegas”ı da kreditləşdirməyə hazırdır".\nA.Ağalarov onu da qeyd edib ki, hazırda onun kredit borcu 1,7 mlrd. dollar təşkil edir. “Biz il ərzində kreditlər üzrə 8 mlrd. rubl ödəyirik. Əvvəllər 4 mlrd. rubl ödəyirdik və özümüzü normal hiss edirdik. O zaman kredit borcumuz 50 mlrd. rubl idi. Lakin rubl zəiflədi və borcumuz 100 mlrd. rubl oldu. Mən hətta xarici valyutada ipoteka krediti olanların mitinqinə qoşulmaq istədim, lakin sonra fikrimdən daşındım, anladım ki, mən başqa çəki kateqoriyasındayam (gülür - red.), məni anlamazlar. İndi kredit götürmək niyyətimiz yoxdur. Böyük ehtimalla, dördüncü ”Vegas"ı öz vəsaitimiz hesabına tikəcəyik", - deyə milyarder bildirib.\nMübahisə “Crocus Group” şirkətinin federal hökumətin sifarişi əsasında Asiya-Sakit okean İqtisadi Tərəfdaşlıq (APEC) sammiti üçün tikdiyi və Vladivostokda yerləşən Uzaq Şərq Federal Universitetinin obyektlərinin - sahilyanı, gəmilərin lövbər salması üçün ərazilər, süni göl, şəlalə, ümumi sahəsi 5 min kvadratmetrdən çox olan idman-sağlamlıq kompleksinin (D korpusu) dəyərinin müəyyənləşdirilməsindəki fikir ayrılığından irəli gəlib. İddiaçı - layihənin baş podratçısı sifarişçinin ona çatacaq məbləği tam ödəmədiyini bildirib.\nA.Ağalarov eyni zamanda Ümumrusiya Azərbaycan Konqresinin də rəhbərliyində təmsil olunub. Məşhur biznesmenin ticarətlə bağlı maraqlı bir sitatı var: “Mənim üçün biznesdə avtoritet yoxdur. Ümumiyyətlə, mən uğur qazanmış insanlara daha sadə yanışıram. Əgər kiminsə haqqında ”O, bunu edib, buna nail olub, belə edib və s." tipli sözlər deyirlərsə, mən deyirəm ki, nə olsun, mən onun yerində olsaydım, daha çoxuna nail olmuşdum. Bəlkə də bu məsələdə mən yanılıram, amma belə düşünməyi tərgitmək fikrində deyiləm".\nTarix :8-06-2017, 09:01\nLeyla Əliyeva Araz Ağalarov və övladları ilə birgə (FOTO)\nAzərbaycanlı iş adamını diri-diri qəbirə qoydular (VİDEO)


Mirmahmud Mirəlioğlu: "Bunlar hakimiyyət komandasında böyük narahatçılıqların olmasının göstəricisidir" |\n24saat.org Klassik Xalq Cəbhəsi Partiyasının sədri Mirmahmud Mirəlioğlu ilə müsahibəni təqdim edir.\n– Türkiyə polisi Gülən şəbəkəsini ifşa etmək məqsədilə Azərbaycan Dövlət Neft Şirkətinin sahibi olduğu Petkim şirkətdə yoxlamalar və həbslər aparıb. İlkin informasiya budur ki, Petkim şirkətində “Hizmət” xidmətinin çoxlu sayda tərəfdarı çalışıb və onlar həm də şəbəkənin maaliyyələşməsində yaxından iştirak ediblər. Bu fakta münasibətiniz necədir?\n– Əgər, bu məsələ ciddi aparılırsa və doğurdan da bunun arxasından ciddi faktlar olarsa, hesab edirəm ki, bu zaman Azərbaycanda daha böyük addımlar atılmalıdır. Yadınızdadırsa, bir neçə il əvvəl xəbər çıxdı ki, Prezident Administrasiyasında şəbəkəyə bağlı kimsə var, eləcədə parlamentdə var və s. Axtarılırsa bu məsələlər Azərbaycanda daha böyük miqyaslı ola bilər. Ancaq yəqin ki, axtarmaq niyyətləri və istəkləri yoxdur.\n– Bu şəbəkənin Azərbaycanda imkanları hansı dərəcədədir?\n– Azərbaycanda ondan da böyük şəbəkələr var. Azərbaycan hakimiyyəti, müvafiq qurumlar bunu bizdən və oxucularımızdan daha çox bilirlər. Əgər bu məsələ artıq olsaydı, yəqin ki, hərəkət edərdilər. Bir daha qeyd edim ki, Azərbaycanda gülənçilərdən və digərlərindən daha kəskin məsələlər var. Əgər məsələlər fikirləşdiyimiz və dilimizə gətirdiyimiz kimi-burada onlara ciddi nəzarət varsa, bu halda yəqin ki, onlara qarşı addımlar atarlar. Amma Azərbaycanda bir az başqa problemlər var. Məsələn, dini sektalar arasında problemlər var, vəhhabilik var və s. Hətta bildiyim qədər Azərbaycanda vəhhabilik əleyhinə təbliğata qadağa qoymaq var. Bu da, o deməkdir ki, artıq qadağa qoyanların özlərinin strukturlarında vəhhabilər yerləşib.\n– Azərbaycan hakimiyyətinin yeni Referendum Aktına münasibətiniz necədir?\n– Biz müttəfiqlərimizlə birgə bu məsələləri müzakirə edirik. Düzdür, mən son bir həftədə bu işlərin içərisində olmamışam, amma toplantılarımız olub. Şübhəsiz ki, toplantımız olacaq və bu istiqamətdə addımlarımızı atacağıq.\n– Referendum ölkəmiz üçün nə dərəcədə xeyirli və ya ziyanlıdır?\n– Bu Azərbaycan üçün həyati vacib məsələ deyil. Fikrimcə, referendumsuz da keçinə bilərdilər və hətta buna pul və vaxt sərf etməyə də ehtiyac yox idi. Biz belə düşünürük. Lakin konkret maddələr var. Bu sənədi hazırlayıblar. Yəqin ki, bu sənədi təkbaşına hazırlamyıblar və s. Bizdə siyasilər olaraq müvafiq addımları atacağıq.\n– Milli Şura və Müsavat Partiyası Referendum Aktının əleyhinə təşəbbüs qrupu yaradaraq mübarizə aparacaqlarını elan edib. Siz, KXCP olaraq nə planlayırsınız?\n– Bu məsələlərin müəyyən hissəsi bizim tərəfimizdən görülüb. Sadəcə olaraq mən son bir həftə ərzində obyektiv səbəblərdən toplantılara qatılmamışam. Qanuna müvafiq hansı addımlar lazım gələcəksə, biz də bunu atacağıq. Bu gün bizim müttəfiqlərimizlə birgə toplantısı keçiriləcək və bu məsələlər bir daha diqqət mərkəzimizdə olacaq.\n– Referendum Aktı müxalifət düşərgəsinin birləşməsi, əməkdaşlığı və buna qarşı mübarizə aparmaq baxımından əsas ola bilərmi?\n– Birləşmək istəyən, bir yerdə fəaliyyət göstərmək istəyən bəzən bəhanələrdən də istifadə edə bilər. Heç bir yerdə bir-birini görmək istəməyəndə bəhanədən istifadə edir və heç vaxtda birgə olmur. Başqa sözlə, istənilən situasiya vaxtı istənilən məsələdən istifadə etmək olar. Amma bu fürsətçilik kimi olmamalıdır.\n– Məsələn, AXCP, KXCP, Müsavat, Milli Şura referenduma qarşı birgə fəaliyyət göstərə bilərmi?\n– Bu sizin arzularınızdır. Əgər cəmiyyət istəyərsə və sosial sifariş olarsa, bu baş verə bilər. Niyə də olmasın? Təbii ki, partiyalar qərarını verə, addımlar atıla bilər. Nəzərə alın ki, zamanında belə məsələlər olub, göstərilib və hətta bir arada olmayan, bir-birinə zidd siyasət yürüdənlər belə bir arada olmağı bacarıblar. Bu gün də, cəmiyyətin, millətin arzusu və ya Konstitusiyanı qorumaq istəyi hamıda eyni olacaqsa, şübhəsiz ki, hamı bir arada ola bilər. Yox, əgər belə bir istək olmayacaqsa, bu da faciə olmayacaq.\n– Müxalifətin dağınız, zəif, bir-birinə qarşı ittihamlarla çıxış etdiyi ortadadır. Bəs hakimiyyətin təklif etdiyi Konstitusiya dəyişiklikləri baş tutacaqsa, bundan sonrakı Azərbaycan necə olacaq?\n– Konstitusiya dəyişikliyinin nəzərdə tutulduğu müddəalar Azərbaycanda hər şeyin sərtləşəcəyindən xəbər verir. Və həm də narahatçılıqdan, qeyri-müəyyənlikdən xəbər verir. Söhbət həm hakimiyyət komandasının narahatçılığından, həm də işini rahatlamaq və hər şeyi asan şəkildə həll etmək istəyindən xəbər verir. Hərə buna bir cür yanaşır, lakin fakt budur ki, məsələ biz dediyimiz kimidir. Əks təqdirdə, durduğun yerdə qəfildən ortaya Konstitusiya dəyişikliyi layihəsinin çıxarılmasına səbəb nədir? Üstəlik bir dəfə Konstitusiyada iki dəfədən artıq prezident seçilməsinə qadağa qoyulan müddəanı aradan qaldırırsan, referendum keçirirsən, indi də qəfildən ikinci dəfə referenduma gedilir. Hər halda bütün bunlar hakimiyyət komandasında böyük müzakirələrin, narahatçılıqların olmasının göstəricisidir və həm də bu təqdim edilən dəyişikliklər narahatlıqları, öz hesablamalarına görə mümkün olacaq gözləntiləri çox asanlıqla həll etmək üçündür. Başqa məsələ deyil. Azərbaycan Konstitusiyası onsuz da qəbul edilən gündən bu yana keçid müddəlarından tutmuş digər maddələrə qədər dəyişikliklərə məruz qalıb. Bu da, həm də indiki siyasi kursun Heydər Əliyev kursuna zidd olduğunu göstərir. Axı, bunlar həmişə deyirlər ki, biz Heydər Əliyev siyasi kursunun layiqli davamçılarıyıq və s. Ancaq sən demə Heydər Əliyevin qəbul etdiyi Konstitusiya belə bunların ümumi işlərini, addım-addım davam etdikləri məsələlərin həllini təmin etmir. Odur ki, bunların fikrincə, Konstitusiyanın təmir edilməsinə ehtiyac yaranıb.


Fəzail Ağamalı: Fuad Abbasovun həbsinin kökündə bu məsələ dayanır – Turkustan.info\nTurkustan.info xəbər verir ki, “Yeni Müsavat”a danışan deputat Fəzail Ağamalı bildirib ki, o, Fuad Abbasovu əvvəldən müdafiə edənlərdən biridir: “Onun Rusiya telekanallarındakı çıxışlarına qulaq asaraq, intellektini görüb, Azərbaycanın, Türkiyənin maraqlarına xidmət edən fikirlərini yüksək qiymətləndirmişəm. Bu gün də eyni fikirdəyəm. Eyni zamanda, onun mətbuatda dərc olunan müraciətini də diqqətlə oxudum. Bəlli oldu ki, Fuad Abbasova problemlərin yaradılmasında, adı, soyadı Azərbaycana aid olan antimilli qüvvələr də Rusiyanın hakimiyyət orqanlarında kök salan ermənilərlə bərabər, ona qarşı çox kəskin və radikal mövqelərini nümayiş etdirirlər. Sadəcə olaraq, müxtəlif formada çalışırlar ki, onu Rusiyanın Cinayət Məcəlləsinin ən kəskin müddəaları ilə ittiham etsinlər. Bunu da sübut etməyə çalışırlar. Bu baxımdan da düşünürəm ki, son yoxlamalar da dediklərimizə sübutdur. Beləliklə də o, haqsız olaraq bu gün incidilir”.


1 İyul 2019 17:31\n"Bu proses ölkə rəhbərinin apardığı siyasi kursun tərkib hissəsidir"\nİqtisadi İslahatların Təhlili və Kommunikasiya Mərkəzi və Diasporla İş üzrə Dövlət Komitəsi arasında anlaşma Memorandumu imzalanıb.\nAzNews.az xəbər verir ki, iki dövlət qurumu arasında imzalanan anlaşma memorandum Azərbaycanda ilk dəfə olaraq onlayn qaydada, mobil imza vasitəsi ilə həyata keçirilib.\nİmzalanma mərasimindən öncə Azərbaycan Respublikası Diasporla İş üzrə Dövlət Komitəsinin sədri Fuad Muradov tədbir iştirakçılarını salamlayıb.\nO, bildirib ki, imzalanan memorandum xaricdə yaşayan azərbaycanlılarla əlaqələrinin gücləndirilməsi və ölkəmizin təbliği baxımından böyük əhəmiyyət kəsb edir:\n“Memorandumun imzalanması Azərbaycanın elektron və mobil imzanın verilməsi, xaricdə yaşayan və sahibkarlıq fəaliyyəti ilə məşğul olan həmyerlilərimizin Azərbaycan Respublikasında sahibkarlıq fəaliyyətinin stimullaşdırılması, “Made in Azerbaijan” brendinin xaricdə təbliğinə və tanıdılmasına dair səyləri birləşdirmək kimi məsələləri özündə ehtiva edir. Bu proses ölkə rəhbərinin apardığı siyasi kursun tərkib hissəsi olduğundan aktual və vacib məsələdir. Bütün bunlar həm də, Dövlət komitəsinin əsas hədəflərindən olan – soydaşlarımızın Azərbaycanla əlaqələrinin gücləndirilməsi məsələsindən irəli gələn bir zərurətdir”.\nAzərbaycan Respublikası İqtisadi İslahatların Təhlili və Kommunikasiya Mərkəzinin icraçı direktoru, iqtisadi elmləri doktoru Vüsal Qasımlı bildirib ki, Prezident İlham Əliyevin rəhbərliyilə həyata keçirilən Azərbaycan diaspor quruculuğunda elektron imzanın verilməsi ilə yeni səhifə açılır:\n“Tarixdə ilk dəfə diaspor nümayəndəsinə elektron imza verilməsi xaricdəki həmvətənlərimizin Azərbaycanla əlaqlərində pul köçürmələri, bank hesablarının açılması, sərmayə qoyuluşu, idxal-ixrac əməliyyatları,vergilərin ödənilməsində irəliyə doğru addımdır. Artıq xaricdəki soydaşlarımızın Azərbaycanla əlaqələri rəqəmsal müstəviyə keçməklə daha çevik və az resurs sərf etməklə reallaşacaq. Enterpriseazerbaijan.com portalında toplanan biznes layihələri və startapların xaricdən sərmayə cəlbi üçün yeni imkanlar açılacaq. Xaricdəki həmvətənlərimiz Azexport-un imkanlarından istifadə edərək ixracın genişlənməyində daha fəal cəlb olunacaqlar. E-rezidentlik xaricdəki soydaşlarımızın bir araya gətirilməsi və onların Azərbaycana bağlılığının artırılmasına öz töhfəsini verəcək”.


Rozmarin bitkisinin FAYDASI : mütəxəssis fikri » Sumqayitfakt.az\nBaxılıb: 4186 Tarix: 10-01-2019 12:21\nPark və yol kənarlarında dekorativ bitki kimi becərilən Rozmarin, şəfalı xüsusiyətləri ilə də maraq oyandırır. Rozmarin hər mövsümdə yaşıl rəngdə olan, iynə yarpaqlı kol bitkisidir. Yarpaqlarına toxunulduqda və ya əl ilə ovuşturduqda kəskin qoxusu hiss olunur.\nBir cox ölkələrdə əsasən ət yeməklərinə ləzzət verməsi üçün ədviyyat olaraq da işlədilməkdədir. Yarpaqlarından çay hazırlanaraq və yağından qoxlamaq və masaj yağı kimi istifadə edilməkdədir.\nRozmarin ürək damar xəstəliklərinə qarşı köməkçi, qan təmizləyici və yuxusuzlugu aradan qaldıran vasitə kimi istifadə edilir.Qaynadılaraq əldə edilən sulu məhlulu saçlara sağlamlıq və parlaqlıq verir. Kosmetik vasitə kimi dərinin təzələnməsi və civzələrin qarşısının alınmasında faydalıdır.\nArtıq çəkidən qurtulmada, xərçəngin qarşısını almaqda, miqren və digər baş ağrılarında ağrıkəsici , allergiya və infeksiya problemlerinin həlli vasitəsi kimi, immunitet gücləndirici, həzm sistemini tənzimləyici vasitə kimi istifadə edilir.\nQida toksikoinfeksiyalarında dəmləmə şəklində qəbul edilərək, organizmdən toksinlərin xaric olmasına kömək edir.\nHəmçinin qaraciyər və tənəffüs sistemi sağlamlığının qorunmasında, insulin ifrazını artıraraq qandakı şəkər məqdarını normallasdırmaqda əvəzsiz vasitədir.\nRozmarin yağı ən məhşur aromaterapiya yağlarından biridir. Zehni fəaliyəti artıran, yaddaşı gücləndirən vasitə kimi istifadə edilməkdədir.\nBu yağın qoxusu boğazda şişkinliyin yüngülləşməsində, soyuqdəymə, boğaz ağrısı və qripin müalicəsində , əzələ ağrıları, revmatizm və artritin müalicəsində də ağrılara və spazmlara qarşı təsirli vasitədir.\nHeç bir zərəri müşahidə edilməsə də , epilepsiya xəstələri, hamilə və südverən analarda, qan təzyiqi yüksək olan xəstələrdə bəzi əlavə təsirlər meydana çıxa bilər.Həmin şəxslərin istifadə etməmələri tövsiyyə olunur.\nİslam Turan Kazımoğlu,


AKP Türkiyəni hara aparır?\nAKP Türkiyəni hara aparır? Siyasət\n22 Avqust 2014 17:12\nFazil Mustafa: "Ankaranın xarici siyasətində macəraçılıq amili o qədər yüksəkdir ki..."\nXaləddin İbrahimli: "Türkiyə yaxın illərdə böyük təhlükələrlə üz-üzə qalacaq"\nQabil Hüseynli: "Ərdoğana referendumadək elə bir itaətkar baş nazir lazımdır ki, yenə də hakimiyyət öz əlində olsun"\nTürkiyənin hakim Ədalət və İnkişaf Partiyasının Baş Məclisinin iclasında ölkənin yeni prezidenti seçilmiş Ərdoğan AKP başqanlığına namizədin hazırkı xarici işlər naziri Əhməd Davudoğlunun olduğunu açıqlayıb. O bildirib ki, partiyanın qurultayında başqan seçiləcəyi təqdirdə Türkiyə respublikasını 62-ci hökumətinin baş nazirliyinə də namizədləri Əhməd Davudoğlu olacaq.\nƏrdoğan elə həmin iclasdaca gələcək baş nazirin üzərinə öhdəliklər qoyub. Bildirib ki, hökumətin Davudoğlunun idarəçiliyi ilə də prinsipiallığını qoruyacağına inanır və paralel yapı ilə mübarizədə daim onun yanında olacaq.\nBəs Əhməd Davudoğlunun rəhbərlik edəcəyi hökumət Türkiyəni irəli apara biləcəkmi?\nTarix elmləri doktoru, politoloq Xaləddin İbrahimli hesab edir ki, AKP-nin ideoloqlarından biri kimi tanınan Davudoğlu ölkəsinin xarici siyasətini müəyyənləşdirən əsas simalardandır: "Son illərdə Türkiyənin ən populyar xarici işlər nazirlərindəndir. Partiyanın həyatında, strukturlarında ciddi dəyişikliklər olmayacaq. Ola bilər ki, AKP elitasında hansısa şəxslərin yeri dəyişsin. Çünki Ərdoğan iqtidarının xarici siyasətini müəyyənləşdirən bir adam kimi, partiyanın və hökumətin rəhbərliyinə gəlir. Bu çox ciddi məsələdir. Son illər xarici siyasətdə Türkiyə çox riskli addımlar atıb. İndi əsas sual da ondan ibarətdir ki, xarici işlər naziri olaraq atdığı riskli addımları, baş nazir olaraq ata biləcəkmi?"\nPolitoloqa görə, AKP-nin ideologiyasında islam faktoru böyük rol oynayır: "İsrailə, müsəlman ölkələrinə münasibətin dəyişməsi, bütün bunların hamısı Davudoğlunun müəllifi olduğu konsepsiyanın təzahürləridir. Türkiyənin xarici siyasəti riskli siyasətdir. Türkiyənin ənənəvi rəqiblərini, yumşaq desək, xarici təhlükə mənbəyi siyahısından çıxartmaq, orada Yunanıstanı, Ermənistanı, Rusiyanı, ərəb ölkələrini yaxın tərəfdaş kimi tanımaq, İsraili strateji müttəfiq elan etmək əvəzinə təhlükə mənbəyi siyahısına daxil etmək, bu konseptual dəyişmələrdir. Rəsmi Ankaranın xarici siyasəti ona son illər Orta Şərqdə daha böyük problemlər yaradıb. Türkiyə ritorik olaraq xarici siyasətdə güclənir, amma felən Orta Şərqdə heç bir prosesdə iştirak edə bilmir. Gələcəkdə bu konsepsiyanın müəllifi bunu necə icra edəcək bilinmir. Onun konsepsiyasında ciddi səhvlər var. Ermənistanla Türkiyənin münasibətləri yoxdur, bunu sıfıra endirmək istəyir. Suriya ilə Türkiyənin münasibətləri tarixən çox pis olub. İraqın ərazisindən PKK daim Türkiyəni təhdid edir. Bu ölkələrlə sıfır münaqişə üçün atılan addımlar fiaskoya uğradı. Türkiyə yaxın gələcəkdə iki böyük çətinliklə üzləşəcək. Birincisi, indiki siyasəti davam etdirsələr, Türkiyə ətrafından daha çox təcrid olunacaq. İkincisi, Türkiyənin daxilində ideoloji qütbləşmə bir qədər də dərinləşəcək. Xarici siyasət ərəb dünyasına yönəldikcə, daxildə də fikir ayrılığı get-gedə artacaq. İslam amilinə dayaqlanıb xarici siyasəti aparmaq və ölkədəki fikir ayrılıqlarını nəzər almamaq yanlış siyasətdir. Ərdoğan "balkon danışması"nda maraqlı bir məqama toxundu. O dedi: "Bu seçimdə hər kəs qazandı, heç kim uduzmadı. Bütün Türkiyə, Bosniya, Şam, Yəmən qazandı". Bir türk ölkəsinin adını çəkmədi. Qırğızıstan prezidenti yanında dura-dura onun da adını çəkmədi. Niyyət belədir ki, ancaq ərəb dünyası ilə maraqlanırlar. Türkiyə yaxın illərdə böyük təhlükələrlə üz-üzə qalacaq. Bunun nümunəsini Suriyada, İraqda, Suriyada gördük. Düzdür, inanmıram ki, Türkiyə Kiprlə, Azərbaycanla əməkdaşlığı soyutsun. Amma onlar yalnız və yalnız ərəb ölkələrinə yönəliblər".\nMillət vəkili Fazil Mustafa da Türkiyənin xarici siyasət kursunu qüsurlu hesab edir: ""Azərbaycan iqtidarının xarici siyasət kursu rəsmi Türkiyənin xarici siyasət anlayışından xeyli əsaslandırılımış və daha məntiqlidir.\nBu gün cənab Ərdoğanın xarici siyasətdə uğursuzluqlarının səbəbkarı da bilavasitə cənab Davudoğlu sayıla bilər. İlk əvvəllər cənab Davudoğlunun memarlığında Avropa Birliyinə daxil olma kursunu israrla aparan cənab Ərdoğanın bu kursu daha sakit və ardıcıl aparması zəruri idi. AB-də təbii ki, Türkiyəni istəməyən qüvvəllər var, ancaq məncə, Türkiyə bu quruma daha çox ehtiyac duyur. Ən əsası da buraya daxil olmasa belə, Avropa standartlarını əsasən mənimsəməsi baxımından vacib idi. Əvəzində Türkiyə məhz xarici siyasətdə ideoloji prinsiplərdən çıxış etməyə üstünlük verdi və bunu Yaxın Şərqdə tətbiq etməyə çalışdı. Avropanın da Türkiyə ilə münasibətdə çəkindiyi məqam məhz bu idi".\nMillət vəkili hesab edir ki, Türkiyənin xarici siyasətində macəraçılıq amili o qədər yüksəkdir ki, qardaş ölkə hətta ən zəif vaxtlarında belə, sahib olduğu imkanları ard-arda itirməyə başlayır: "Opponentlik etmək istəyənlər Rusiya, Ermənistan, Suriya, Misir, İzrail, Ərəb neft dövlətləri, Qafqazlar, Orta Asiya corafiyasında Türkiyənin təsir gücünü və yerini tapmağa çalışsınlar. Cənab Davudoğlunun Konyada seçki ərəfəsindəki bir çıxışını dinləyəndən sonra bu optimist macəraçılığı məni heyrətləndirdi və cənab Ərdoğanın öz seçki kampaniyasında bu poetik mülahizələri necə bəlağətlə tərənnüm etdiyini sezdim. İsrail doqquz vətəndaşını öldürür, İŞİD 49 diplomatını aylarla girov saxlayır, səsi çıxmır".\nPolitoloq Qabil Hüseynli isə hesab edir ki, Əhməd Davudoğlu AKP hökumətində ən zəif siyasi fiqurlardan biridir: "Onun xarici işlər nazirliyi dövründə Türkiyə xarici siyasəti bir sıra prinsiplərlə, məsələn qonşularla "sıfır problem" siyasəti və buna bənzər digər proqramlarla çıxış etdi. Amma bu siyasətlərin heç biri özünü doğrultmadı. Əksinə, qonşularla problemlər daha da genişləndi".\nQabil Hüseynli əlavə edib ki, Davudoğlu çox itaətkar və müti bir şəxs olduğu üçün Ərdoğan ona üstünlük verib: "Referendumadək ona elə bir itaətkar baş nazir lazımdır ki, faktiki olaraq yenə də hakimiyyət prezident səlahiyyətlərini icra edən Ərdoğanın əlində olsun. Yəni, səlahiyyətlərini Davudoğlu vasitəsilə özündə saxlamaq istəyir".


09 Mart 2020 – XəbərAl.Az\nAzərbaycan Respublikası Prezidenti İlham Əliyev Aqil Sadıq oğlu Məmmədovun Kəlbəcər Rayon İcra Hakimiyyətinin başçısı vəzifəsindən azad edilməsi haqqında sərəncam imzalayıb. Bununla bağlı AZƏRTAC məlumat yayıb.\nAzərbaycan günü-gündən çiçəklənir inkişaf edir.Regionlarımız və hətta ən ucqar kəndlərimiz belə inkişafa doğru irəlləyir.Bu inkişafı uğurlu həyata keçirə bilən,ciddi tapşırıqlar,gəncləşmə, kadır islahatlarının geniş vüsət aldığı bir dönəmə gəlib çıxmağımıza səbəbkar məhz prezident İlham Əliyevin danılmaz siyasətinin bəhrəsidir. Məmurlar arasında bu siyasətə düzgün qiymət verib, Azərbaycanın müstəqilliyini qoruyub saxlanılması üçün həqiqətəndə əlindən gələni edən məmurlarımızda […]\nDTX vəzifəli şəxslərin qanunsuz əməllərini ifşa etmək istiqamətində növbəti əməliyyat keçirib. Bu dəfə Şimal Ərazi Baş Gömrük İdarəsinin qaçaqmalçılığa qarşı mübarizə idarəsinin rəis müavini Emil Hüseynov və daha iki nəfəri saxlanılıb. Qeyd edək ki, E.Hüseynov Xaçmaz rayonun sabiq icra başçısı Şəmsəddin Xanbabayevin kürəkənidir.\nHeydər Əliyev Fondunun vitse-prezidenti Leyla Əliyeva “Instagram” hesabında 8 Mart Beynəlxalq Qadınlar Günü münasibətilə paylaşım edib. L.Əliyeva öz təbrik paylaşımında xanımlara ən xoş arzularını çatdırıb: “Əziz qadınlar, 8 Mart Bayramı münasibəti ilə sizi təbrik edir, xoşbəxtlik, cansağlığı, sevinc dolu günlər, könül xoşluğu və sevgi arzu edirəm! Qoy, biz heç zaman özümüzə, xeyirxahlığa və işıqlı gələcəyə […]


Reportyorlar (16) – Novator.az\n…Artıq bir xeyli vardı ki, Saleh şəxsi agenti ilə maşında əyləşib buradan Teleradio Komitəsinin qapılarını müşahidə edirdi.\nAzər həmkarları ilə birlikdə telestudiyanın qapısında görünəndə agent Salehə Azəri təqdim etdi:\n– Haqqında məlumat almaq istədiyiniz şəxs budur.\nSaleh agentin ona nişan verdiyi oğlana baxdı, sifəti bir az da tündləşdi.\nHər şeydən xəbərsiz olan Azər həmkarları ilə birlikdə çəkiliş üçün lazım olan avadanlıqları maşının arxasına yerləşdirib, maşına əyləşdi. Agent Azərin barəsində hələ ki, bildiyi qısa məlumatı çatdırmaqda ikən Saleh bütün diqqəti ilə Azəri süzürdü. Üzünün əzələləri gərginliklə titrəyirdi. Qısqanclıq hissi iri bir əl kimi boğazına yapışıb, onu boğurdu.\nÇox keçmədən Azərgilin içərisində olduqları maşın yanlarından ötüb keçdi. Saleh nəzərləri ilə maşını yola saldı. Bu anda agentin səsinə fikirdən ayıldı:\n– Saleh bəy, nə məsləhət görürsünüz? Necə edək?\nSaleh çatılmış qaşlarının altından gözucu ona baxdı. Tutqun ifadə ilə handan-hana dilləndi:\n– Tərcümeyi-halını, çevrəsini araşdırın, əlaqəsi olan hər kəsi! Nəsil-nəcabəti, özü barədə hər şeyi bilmək istəyirəm. Alıb-verdiyi nəfəs də izlənsin. Mənimçün qaranlıq heç nə qalmamalıdır.\n– Aydındır, – agentin ciddi səsi duyuldu.\nSalehin rəngi qızarıb-bozardı, fikri yenə Azərin dalınca yayındı. “Öyrənib bilək, bu oğlanda hansı cəhətlər var ki, o, məndən üstün tutuldu?” deyə ürəyindən keçirdi.\nHəmin gün mən Azərlə görüşüb, evə gözəl duyğular içində qayıtmışdım. Məhəbbətin bəxş etdiyi bəxtiyarlıqdan qanadlanıb uça-uça evə keçəndə anam məni salonun girişində qarşıladı. Üzünün ifadəsi canıma üşütmə saldı. Buna rəğmən səssiz-səmirsiz yoluma davam etmək istəyirdim ki, onun amiranə səsi məni ayaq saxlamağa vadar etdi:\n– Dayan görüm!\nNarahatlıqla üzünə baxdım. Anam əsəbi baxışlarla məni başdan-ayağa süzüb, sual verdi:\n– Hardan belə?\n– Hara gedəcəyimi demişdim də.\n– Gözümün içinə baxa-baxa yalan danışmağa hələ nə qədər davam edəcəksən?\nKöks ötürdüm. Dinmədim. O isə gözləmədiyim şəkildə əlindəki fotoşəkli gözümün önünə tutdu:\nElə bildim başımın üstündə şimşək çaxdı. Yer-göy başıma fırlandı. Yerimdəcə öldüm sanki. Donuq baxışlarla şəklə baxsam da dillənməyə taqətim olmadı.\nBu, Azərlə mənim şəklimiz idi. Görüşdüyümüz günlərin birində çəkilmişdi. Azər qolunu boynuma dolayıb məni sinəsinə sıxmışdı. Bəxtiyarlıqla gülümsəyirdi. Mən də eləcə.\nŞəklin anamın əlinə keçməsi mənim fəlakətim demək idi. Onu nə vaxtdır düşündürən sirrin üstü nəhayət ki, açılmışdı. Artıq əlimdən bir şey gəlməzdi.\n– Deməli, bu qədər həddini aşıbsan! Deməli, heç kəsdən qorxub çəkinmirsən!\nSusmağa davam etsəm də, anamın səsinə diksindim.\n– Sual verdim sənə, ay qız! Kimdir bu oğlan?! Kim verib ona bu cəsarəti sənə yaxın gəlir, belə sərbəst davranır?! – Anam şəkildə gördüyü oğlanın ən yaxın rəfiqəsi olan Səadətin bacısı oğlu olduğunu ağlına belə gətirmirdi.\nDillənmədiyimi görüb, Azərin məktublarını bütün hiddəti ilə üzümə çırpdı.\n– Bunları da o yazıb hə, sənə?\nMən şəkli və məktubları xatirə dəftərimin arasında gizlədib, dolabın ən dərin yerində saxlayırdım. Onlar mənim tək təsəllim, Azərin varlığını yanımda hiss etmək üçün yeganə ümid işığım, ən dəyərli əmanətim idi. Göz bəbəyi kimi qoruyurdum. Yəni anam onları əldə edənə qədər ən azından qoruduğumu sanmışdım.\nOtağımı hər zaman Məqbulə yığışdırırdı. Həmin anda baxışlarımı çevirib şübhə ilə ona baxdım. Məqbulənin rəngi ağardı. Təlaşla üzümə baxdı.\n– Dillənib bir söz deyəcəksən? – Anam hikkəli-hikkəli üzümə baxdı.\nHirs məni boğa-boğa:\n– Anam olsan da, şəxsi əşyalarımı qarışdırmağa ixtiyarın yoxdur! – dedim.\nAnam həqarətlə məni süzdü:\n– Heyf! Mən səni belə tərbiyə etməmişdim! Təəssüf olsun!\nŞəkli və məktubları seyfin içinə qoyub ağzını bağladı.\n– Bizi camaatla qanlı-bıçaq etdiyin bəs deyil, indi də belə rüsvay etmək istəyirsən? Səni bəla böyütdük özümüzə? – Təhdid edici nəzərlərlə üzümə baxdı. – Heç eybi yox, mən bu şəkli günü bu gün Nadirə çatdıraram. Özü zəhmət çəkib araşdırar. Hər ikiniz barədə bir ölçü götürər. Fil qulağında yatıb atan. Sənin oyunlarından xəbəri yoxdur. Gözünü açaram mən onun.\nAnamın sözləri, hədə-qorxusu məni təlaşlandırdı. Çünki xarakterinə bələd idim. Deyirdisə, edəcəkdi.\n– Çəkil görüm! – Məni hiddətlə özündən kənar elədi.\nSon dərəcə ciddi olduğunu görüb:\n– Ana, bunu eləmə! – deyə məni dinləməməsinə rəğmən qarşısına keçib, az qala inlədim. – Onun başına bir iş gəlsə… yaşaya bilmərəm mən!\n– Yaşaya bilməzsən? – Anam çevrilib heyrətlə mənə baxdı. – Hətta belə? O kimdir ki, sənin gözündə bu qədər dəyərlidir! Bu qədər ucadır! Atanın ad-sanından, nüfuzundan da irəli gəlir səninçün? Kimdir o? Bəy oğludur, şah oğludur, kimdir? De, bilək də!\nAnamın qarşısında ölüb dirilə-dirilə, dilim dolaşa-dolaşa etiraf etdim:\n– Sevdiyim insandır! Kimin oğlu olmasının fərqi yoxdur mənimçün.\n– Düz buyurursan, səninçün fərqi yoxdur! Amma bizim üçün, mənim üçün fərqi var!\nElə vəziyyətdə idim ki, hisslərimlə bacarmayıb çarəsizlik içində yanıqlı-yanıqlı hönkürdüm.\n– Onun bu baş verənlərdə günahı yoxdur! Ona pislik eləmə!\n– Keç otağına! – Anam bu yalvarışlarımın müqabilində sözümü ağzımda qoyub, sərt tonda üstümə bağırdı. – Gözümün önündə dolanma! Axşam masada da görməyim səni! Bu gecə sənə yemək də yoxdur! Görüm başını dumanlandıran bu sevginin yolunda aclığa-susuzluğa nə qədər tab gətirəcəksən.\nBunu deyib məni zorla otağıma saldı. Qapını üzümə çırpdı.\n…Bir qədər keçmişdi ki, otağımın qapısı döyüldü. Məqbulə idi. İçəri gəlib, mənim səssiz-sədasız ağladığımı görəndə bir az da məyus oldu.\n– Xanım, nəyə desəniz and içərəm ki, mənim bu işdə bir təqsirim yoxdur. Şahnaz xanım özü istədi bunu. Otağı ələk-vələk edib, axtarıb tapdı. Mane olmaq istədim…\nMən özümə hakim ola bilməyib bütün hirsimlə ona çəmkirdim:\n– Çıx otaqdan!\n– Bu saat tərk elə buranı!\n– Mən sizə heç vaxt belə xainlik etmərəm, xanım. İnanın mənə.\nSəbrim tükənmiş halda ona:\n– Səni bu evə arada söz gəzdirməyin üçün işə götürməyiblər! İşinlə məşğul ol!\n– Baş üstə, xanım. – Güclə dillənən Məqbulə dərhal otağı tərk elədi.\nBu kobudluq, bu qabalıq və bu sərt rəftar mənə xas deyildi. Lakin bu saat elə bir halda idim ki, çəkdiyim əzabın təsirindən istənilən insanın qəlbini qıra bilərdim. Anama olan hiddətim məni özümdən çıxarmışdı.\n…Həmin gün Şahnaz qonaqlarını gülərüz qarşılayıb, layiqincə davrandı.\nHər şey qaydasında idi.\nDilbər də bu tanışlıqdan məmnun qalmışdı. Lakin ona maraqlı görünən bir nüans vardı. O da oğlunun könlündə taxt qurmuş qızı nə üçünsə hələ də görüb tanış ola bilməməsi idi.\nSəadət bacısına bəlli etməməyə çalışsa da, bu vəziyyət onun özünə də qəribə görünməyə başladı. Şahnazın qulağına pıçıldadı:\n– Aydanı görmədim. Evdə deyil?\nŞahnaz bu sualdan duruxsa da özünü itirmədi. Üzünə təbəssüm dolu bir ifadə verib, Dilbərin də eşidəcəyi bir səslə rəfiqəsinin sualını cavablandırdı:\n– Yox, can, evdədir. Belə ərz edim də, qızlar mənim iznim olmadan aşağı enməzlər. Bu dəqiqə çağırtdıraram, gələr.\nDilbər gözucu bacısını süzüb, daha bir söz demədi.\nŞahnaz mövzunu dəyişmək bəhanəsi ilə araya başqa söz saldı. Məqbuləyə göstərişlər verib, qonaqlarına qulluq etdirməyə başladı.\n…Fatimə ilə söhbətə dalmışdıq ki, Məqbulə içəri keçmək üçün izn istədi. Fatimə onu içəri dəvət etdikdən sonra soruşdu:\nMəqbulə hər ikimizi süzüb, xəbər verdi:\n– Səadət xanım gəlib. Yanında bir xanım da var.\nBu xəbəri duyanda gözlərimə işıq gəldi. Artıq əmindim ki, bu xanım Azərin anasıdır. Çünki bu barədə Azər mənə məlumat vermişdi. Məqbulənin səsinə fikirdən ayrıldım:\n– Şahnaz xanım sizin də aşağı enməyinizi istəyir.\nElə bu vaxt anam qapıda göründü. Məqbuləni aşağı göndərib, üzünü mənə tutdu:\n– Üst-başını qaydaya salıb, gəlirsən qonaqların yanına. Çox yubanma. – Qınaq dolu nəzərlərini üzümdən ayırmadan əlavə etdi. – Bircə Səadətə xatir bu fürsəti verirəm sənə. Çünki ondan keçə bilmirəm. Yoxsa kim gəlirsə-gəlsin, sən bu otaqdan addımını bayıra ata bilməzdin. Boş xəyallarla da ümidlənib, özünü aldatma, çünki sənin üçün heç nə belə asan olmayacaq.\nKöks ötürüb dinmədim. Ürəyimdə isə anamın sözlərinə cavab kimi: “Sevib-sevilmək bir günahdırsa, mən bu günahın cəzasını çəkməyə hazıram!” dedim.\n…Fatimə gələndə Səadət astadan bacısına tanışlıq verdi:\n– Bu, qızın böyük bacısıdır.\n– Gözəl qızdır, maşallah!\n– Elədir. – Səadət gülümsündü. – Hər üçü dünya gözəlidir! Sən hələ kiçiyi görsən…\nDilbərin gözlərinin içi güldü. Bacısının sözləri ürəyinə yağ kimi yayıldı. Oğlunun sevib-seçdiyi qızı görmək üçün səbri daşdı.\nHər zaman arzusunda olmuşdu gözəlliyi ilə dillərə dastan olan bir gəlini olsun. Məclisə çıxanda o, hər kəsdən seçilsin. Deyəsən istədiyini Tanrı yetirmişdi. Amma öz gözü ilə görməyincə əmin ola bilməzdi.\nFatimə yaxın gəlib, onlarla ədəb-ərkanla görüşdü. Dilbər məmnun ifadə ilə qızı süzdü.\nBir neçə saniyə sonra pilləkəndə görünən, sıxıla-sıxıla pillələri enib, onlara doğru gələn, incə beli, iri ala gözləri olan yumrusifət qızı görəndə Dilbər çaşıb qaldı. Üzünün ifadəsi bir anda dəyişdi. Bacısına haqq verdi. Həqiqətən də oğluna yaraşan bir qız idi. Qızı başdan-ayağa süzüb, baxışlarını heyrətlə bacısı Səadətə çevirdi. Üzü nurlandı.\nAydan yaxınlaşıb onları salamladı, xoş gəldin etdi. Səadət bacısını ona təqdim elədi:\n– Bacım – Dilbər xanım.\nRəng verib, rəng alan Aydan utancaq bir səslə:\n– Şad oldum, – deyə Dilbəri süzərək gülümsədi.\nDilbərin donu açıldı. İrəli yeriyib, yüz ilin doğması kimi qızı bağrına basdı, üzündən öpdü.\n…Qarşımda duran xanım-xatın bu qadın ilk görüşdən məndə xoş təəssürat yaratdı. Yaşa dolsa da hələ də gözəl və gümrah görünürdü. Gəncliyində necə gözəl olduğunu təsəvvür etmək çətin deyildi. Dəlicəsinə sevdiyim insanın anası olması isə onun dəyərini və mənim həyəcanımı birə beş artırmışdı.\nOnların əyləşməsini gözlədikdən sonra mən də Dilbər xanımın istəyi ilə keçib divanda, onun yanında əyləşdim.\nO, məni bir də diqqətlə süzüb, baxışlarını bizdən bir qədər aralı kresloda əyləşmiş bacısına çevirdi:\n– Gözəl qızımın adı nədir, heç demədiniz.\nSəadət xala təbəssümlə məni süzdü:\nDilbər xanım təbəssümlə adımı öz-özünə təkrarlayıb:\n– Çox gözəl! – dedi. – Özünə yaraşan adı varmış. Maşallah olsun, ay parçasıdır. Yəqin bu səbəbdən bu adı veriblər qızıma.\nMəmnun ifadə ilə bizi seyr edən Səadət xalaya baxaraq baxışlarımı yerə dikdim. Bacısı ona maraqlı görünən daha bir neçə sual verdi. Aldığı cavablar deyəsən ürəyincə oldu. Xəfifcə gülümsündü. Söhbət bu axarla davam elədi.\nAnamın Səadət xala ilə söhbət edə-edə arabir mənə yönələn baxışlarını nəzərə almasaq, burada yaşadığım anlar mənə bir yuxu kimi görünürdü. Heç vaxt ayılmaq istəmədiyim şirin bir yuxu.\n…Səhər açılan kimi əmim Oqtay şəhərə gəldi. Bizi də özü ilə kəndə – babam evinə gətirdi. Bu qərar dünən gecə verilmişdi. Məni indi də burda həbs edib Azərdən uzaq tutmağı anam çıxış yolu seçmişdi. Ünvanı bilmədiyi təqdirdə bir-birimizlə əlaqəmiz kəsiləcəkdi. Telefona yaxın getmək isə mənə qəti şəkildə qadağan olunmuşdu. Üzərimdə ciddi nəzarət vardı. Bütün bu ehtiyat tədbirləri aqibətim həll olunana qədər davam etməli idi.\nAnam şəhərə qayıdandan sonra tez-tez zəng vurub əmidostudan bizi xəbər alır, məlumat öyrənirdi. Şəhərə nə vaxt qayıdacağımızı isə hələ ki, dilinə gətirmirdi.\nBu minvalla burada artıq iki həftəni ötürmüşdük. Qadağalara və nəzarətə rəğmən bizi əl üstündə saxlayır, çox gözəl baxırdılar. Amma mənim üzüm burada da gülmürdü. Özüm burada olsam da, fikrim anamın seyfdə saxladığı şəkil və məktubların yanında qalmışdı. Atamın əlinə keçəcəyi təlaşı, təşvişi içində idim. Bu azmış kimi atamın məni sevmədiyim birinə ərə verəcəyi qorxusu ürəyimi didib-parçalayırdı. Narahatlıq məni üzürdü. Bu səbəbdən günləri necə yola verdiyimi özüm də bilmirdim.\nArtıq iyirmi gündən çox idi əmigildə idik. Bu gün əmimin evində böyük səs-küy vardı. Əmigil yenicə təmir edilən otaqlarına alınan əşyaları fəhlələrin köməyilə evə daşıyırdılar. Əşyaların çoxluğundan nə salonda, nə də həyətin önündə ayaq basmağa yer yox idi. Əllərində, çiyinlərində irili-xırdalı qutu və bağlamalarla evə girib-çıxan fəhlələr qarışqa kimi işləyirdilər. Onların işinə nəzarət edən, yaxın qohumlardan olan Niyaz mebel əşyalarını evin önündəki maşından endirən oğlanlara göstəriş verir, nəyin hara yerləşdiriləcəyini bildirirdi. Əmidostunun isə tez-tez narazılıq yağan bir səs tonu ilə xəbərdarlığı duyulurdu:\n– Ehtiyatlı olun, sınar.\nBütün bunlar, bu səs-küy, bu canlanma məni zərrə qədər maraqlandırmırdı. Çünki dərdim başqa idi.\nXeyli müddət vardı Azəri görmürdüm. Dəliyə dönmüşdüm.\nSakitliyə ehtiyac duyaraq qaldığım otaqdan çıxıb, bu tünlükdən bir az uzaq olmaq istədim. Həyətə endim.\nHəyətin bir guşəsində, yaşıllıqların qoynundakı çətirli divanda əyləşib ağır-ağır yellənməyə başladım. Yenə onu düşünür, qüssədən talan olurdum.\nFatimə və əmim qızları Çinarə ilə Bənövşə də mənimlə burada idilər. Onlar dəyirmi masanın arxasında əyləşib, deyib gülə-gülə söhbət edirdilər. Son zamanlarda mənim onlara qoşulmadığıma artıq vərdiş etməyə başlamışdılar. Odur ki, səbəbini heç sual da etmirdilər.\nBayaqdan bir gözü nəfəs dərmədən işləyən cavan oğlanlarda olan Çinarə üzünü bizə tutub:\n– Qızlar, mən surətpərəstəm, bilirsiniz, – dedi. – Ərə gedəcəyim oğlan mütləq yaraşıqlı, ən azından zövqümə uyğun olmalıdır. – Sonra əmiqızı yaxınlıqda işləyən oğlanı alıcı gözü ilə başdan-ayağa süzüb, hətta oğlanın eşidəcəyi bir səslə onu təhlil etməyə başladı. – Baxın, o oğlan ki var, sən deyən pis deyil. Boyu, görkəmi. Hətta deyərdim, bir balaca əl gəzdirsən, geyindirib-kecindirsən xarizmatik görünər. Amma heyf ki, fəhlədir.\nOnun bəhs etdiyi, başdan-ayağa qara geyimdə olan oğlan papağın günlüyünü üzünə doğru əymişdi. Sakit, səssiz öz işini görürdü. Üzü tam görünməsə də Çinarənin bu sözlərinə onun istehza ilə gülümsəməsi gözümdən yayınmadı. Ayaqlarımı hirslə yerə dirəyib, divanı saxladım.\n– Ay qız, eşidir! – Çinarəyə gözümü ağartdım. Çinarə isə bunu heç vecinə də almadı.\n– Eşitsin, aa, nə deyirik?\n– Daha nə deməlisən ki! Fəhlə insan deyil?\n– İnsan olmağına insandır, əzizim, amma mənim seçimim ola bilməz. Mən ağ atlı şahzadəmi gözləyirəm!\nOnun bu kobudluğu məni təbdən çıxardı. İradla:\n– İnsanlara yüksəkdən baxıb, həqarətlə yanaşmağı yığışdırın! Hər kəsin özünə görə bir mənliyi, qüruru var! – dedim.\n– Nə olub sənə? – Çinarə heyrətlə güldü.\nFatimə araya girdi:\n– Sakit olun.\n– Fatya, bu qıza nə olub belə? Tanıya bilmirəm. Axır vaxtlar çox aqressivdir. Səbəb?\nGözucu məni süzən Fatimə:\n– Onunla işin olmasın, – dedi. – Onun dərdi başqadır.\nBu zaman həmin oğlan əlindəki iri qutunu gətirib iki addımlığımda otun üstünə qoydu. Bir qədər yubandığını hiss etdim, amma ona tərəf baxmadım. O, bir qədər aralanan kimi qızlar heyrətlə içlərini çəkib gülüşdülər.\nMən səbəbi anlaya bilməyib tərs-tərs onları süzəndə Çinarə təəccüb dolu bir gülümsəyişlə bunu belə izah etdi:\n– Oğlanın sənə necə baxdığını bəyəm görmədin? Sözlərin yaman təsir edib ona, vay-vay, yazıq uşaq. Necə də qəm-qüssə ilə köks ötürdü. Sonra da çıxıb getdi. Lap ürəyim ağrıdı.\nOnlarla söz güləşdirməyə səbrim, hövsələm qalmadığı üçün yerimdən qalxıb, gəldiyimə peşman bir ifadə ilə yenidən evə doğru getdim. Evə gedən yolda Çinarənin bəhs etdiyi oğlan mən yanından ötüb keçərkən:\n– Xanım, əlimi harada yuya bilərəm? – soruşdu.\nAyaq saxlamadan əlimin işarəsi ilə ona suyun yerini göstərdim.\n…Bu Azər idi. Günlərdir üzünü görmədiyi qızı görə bilmək üçün bu işə əl atmışdı.\nİkinci hissə: 11 12 13 14 15\nQarabağ görüşünün yeri və vaxtı açıqlandı


Bakıda nənənin nəvələrini və özünü öldürməsinin TƏFƏRRÜATLARI | Xəbərlər\n14:18, 30 yanvar 2020\nNina Allahverdiyeva sakit qadın olub\nBakuCity.az-ın məlumatına görə, hüquq-mühafizə orqanlarındakı mənbə Oxu.az-a bildirib ki, hadisə yerinə baxış keçirən istintaq-əməliyyat qrupunun üzvləri qadının nəvələrini iplə boğaraq, daha sonra isə intihar etdiyi qənaətinə gəliblər.\nBundan əlavə məlum olub ki, Nina Allahverdiyeva qızı Lilii Pikulonun ailəsi ilə yaşayıb və nəvələrinə baxıb.\nFaciə günorta saatlarında baş verib. L.Pikulo hüquq-mühafizə orqanları ilə söhbət əsnasında bildirib ki, işdə olan vaxt evdə hər şeyin qaydasında olduğunu öyrənmək məqsədilə anasına zəng edib. Bir neçə uğursuz cəhddən sonra narahat olan qadın evinə yollanıb və dəhşətli mənzərə ilə qarşılaşıb. Anası özünü mənzilin qapısından asıb. Səliqə ilə geyindirilmiş uşaqların meyitləri isə uşaq çarpayısının yanına uzadılıb.\nQonşular L.Pikulonun ailəsini müsbət xarakterizə ediblər. N.Allahverdiyevanın isə sakit və adekvat qadın olduğunu, nəvələrini çox istədiyini qeyd ediblər.\nGüman edilir ki, cinayətin törədilməsinə səbəb N.Allahverdiyevanın psixi pozğunluğunun olmasıdır. Hazırda istintaq digər motivlərə sahib deyil.\nQeyd edək ki, ötən gün saat 18 radələrində 6 yaşlı Alsu Pikulo və 2 yaşlı Marat Pikulonun üzərində zorakılıq əlamətləri olan meyitləri, nənələri 1963-cü il təvəllüdlü Nina Allahverdiyevanın isə asılmış vəziyyətdə meyiti birgə yaşadıqları paytaxtın Nizami rayonu, Rüstəmov küçəsi, 24 saylı evin 2-ci mərtəbəsində yerləşən 59-cu mənzilində aşkar olunub.\nBakı nənə qətl


Offsideplus.az "Atalanta"nın rəsmi saytına istinadla xəbər verir ki, Aleksey Mirançukdan götürülən koronavirus testi müsbət nəticə verib. Futbolçu karantinə alınıb.\nQeyd edək ki, Mirançuk Rusiyanın legioner həyatı yaşayan azsaylı futbolçularındandır. Ölkəsində kifayət qədər sevildiyini deyə bilərik. 25 yaşlı futbolçu sentyabrda 14,5 milyon avro qarşılığında "Lokomotiv"dən "Atalanta"ya transfer olunmuşdu.\nTəqlər: atalanta,\tKoronavirus\n"Real"ın müdafiəçisi Naço Fernandezdə koronavirusa yoluxma halı aşkarlanıb.\n"Milan"ın doğma meydanda "Atalanta"ya uduzduğu oyunda münaqişə baş verib.


“Azza” şəbəkəsi sağlığımızı necə təhdid edir… – “Təəssüflər olsun ki…” – Azinforum.az İnformasiya Portalı\nAna səhifə / Araşdırma / “Azza” şəbəkəsi sağlığımızı necə təhdid edir… – “Təəssüflər olsun ki…”\n“Azza” şəbəkəsi sağlığımızı necə təhdid edir… – “Təəssüflər olsun ki…”\nBakının Yasamal rayonunda yerləşən “Gəncə Cake House” adlı şirniyyat evinin vitrinlərinlərində siçovulların gəzdiyini əsk etdirən video yayılıb. Məsələylə bağlı artıq AQTA araşdırmaya başlayıb.\nModerator.az-a açıqlamasında Azad İstehlakçılar Birliyinin sədri Eyyub Hüseynov bildirib ki, şirniyyat evləri ilə bağlı quruma tez-tez şikayətlər daxil olur:\n“Bizə şirniyyat evləri ilə bağlı hər həftə vətəndaşlar tərəfindən telefon zəngi olur. Məsələn, onlardan biri “Azza” şirniyyat evidir. Şirkətin Nizami küçəsi 131 ünvanında yerləşən mağazasında vaxtı keçmiş tortların satılması ilə bağlı məlumat daxil olub. Mağazanın satıcısı deyir ki, tortların saxlanma müddəti 72 saatdır, vətəndaş isə deyir ki, tortun qabının üstünə 94 saat yazılıb. Əslində isə tortların saxlanma müddəti 36 saatdır. “Azza” böyük şəbəkə ilə fəaliyyət göstərir, amma təəssüflər olsun ki, insanların etibar etdiyi bir mağazadan quruma bu cür şikayət daxil olur”.\nE.Hüseynov bildirib ki, Azərbaycanda hazırlanan şirniyyatların altmış faizi antisanitar şəraitdə hazırlanır:\n“Ümumiyyətlə, tortların saxlanma müddəti ilə bağlı monitorinq aparsaq, səksən faizində saxlanma müddətini saxtalaşdırırlar. Bu da istehlakçıların aldadılması deməkdir və onların zəhərlənməsinə rəvac verən səbəblərdən biridir. Şirniyyat evlərində siçovulların olması istisna olunmur, xüsusən də şirniyyat sexlərində bu cür hallar baş verir. Azərbaycanda olan şirniyyatların altmış faizi antisanitar şəraitdə bişirilir. Bunu bəzən evdə bişirib satanlar da var”.\nÖncəki Mehman Əliyevin “Reket klubu”nda toyuq söhbəti\nNövbəti Milli futbol komandamızın əcnəbi baş məşqçi problemi – pullar axır, qazancımız isə…\nNəqliyyat Nazirliyinin (hazırda Rabitə və Yüksək Texnologiyalar Nazirliyi ilə birləşdirilib,-red.) Dövlət Avtomobil Nəqliyyatı Xidmətinin keçmiş …\n“Əsrin kontraktı”nın tariximizdə xüsusi yeri var” – Prezident\n“İkram Rəhimov aclıq aksiyası keçirmir” – RƏSMİ\nNazirliyin Baş Müfəttişi işdən qovuldu – Rüşvət aldığına görə…\n10 min şəxsi heyət, 100 tank, 120 raket, 20 qırıcı təyyarə və… – Ordumuzun təlimi başa çatdı\nErmənistanda kişi çatışmazlığı – Paşinyan ciddi problemi təlxək açıqlamaları ilə gözdən salır\n“Sosial şəbəkələrdə söyüş, təhqir və böhtana YOX deyək” – FOTOLAR\n“Polad Bülbüloğluna məktub yazdım ki, sən yaxşı oğulsan, amma pis vətəndaşsan” – Novella Cəfəroğlu


Fa "Чувственная роза" dezodorantının qoxusu da yaxşıdır, müdafiə qabiliyyəti də\nHeç kim yayın bu cırhacırında tər qoxusu vermək istəməz. Yay aylarında tər eleyhinə vasitələrin də sezonu başlayır. Tərdən müdafiə üçün istifadə etdiyim ən effektiv vasitə Fa dezodorantıdır. Bu dezodorantın ilk növbədə qoxusu xoşuma gəlir.\nFa dezodorantları seriyasında “Чувственная роза” qoxusuna görə deyərdim ki, ən yaxşısıdır. Zərif qızılgül ətri gəlir. Ən əsas müsbət cəhəti qolaltında yapışqan kimi qalmaması və yumşaq olmasıdır. Bundan başqa paltarlarda heç bir ağ ləkə qoyması ilə rastlaşmamışam, bu cəhətdən də müsbətdir.\nMən aldığım yerdə qiyməti 2 manatdır, qiymət baxımından da sərfəlidir. Ancaq deyərdim ki, daha bahalılardan keyfiyyətinə görə heç də seçilmir. Yaxşı dezodorant axtarışında olanlar üçün məhz Fa məsləhət görərdim.


Azərbaycan Prezidenti İlham Əliyevin türkiyəli həmkarı Rəcəb Tayyib Ərdoğanla iyunun 15-də imzaladığı Şuşa Bəyannaməsi İndoneziya KİV-lərinin də diqqət mərkəzindədir.\nXudaferin.eu AZƏRTAC-a istinadən xəbər verir ki, İndoneziyanın “kempalan.com” və “news.detik.com” saytlarının yaydıqları məqalələrdə Türkiyə prezidenti Rəcəb Tayyib Ərdoğanın bir gün əvvəl tarixi Azərbaycan şəhəri olan Şuşaya səfəri barədə ətraflı məlumat verilir. Məqalələrdə Türkiyənin dövlət başçısının Şuşada Prezident İlham Əliyevlə görüşdüyü və əməkdaşlıq barədə Bəyannamə imzaladığı xüsusi vurğulanıb.\nAzərbaycan Prezidentinə istinadla bildirilib ki, sənəddə tərəflər arasında hərbi sənayenin inkişafının və hərbi məsələlərdə qarşılıqlı dəstəyin də daxil olduğu ticari-siyasi məsələlər əks olunub.\nQeyd edilir ki, tərəflər arasında yeni dövrün başlandığını vurğulayan dövlətimizin başçısı Türkiyə və Azərbaycanın yan-yana dayandığını bildirib. Qarabağ məsələsində Türkiyənin Azərbaycanı dəstəkləməsi isə onların birliyini birbaşa təsdiq edir.\nEyni zamanda, Rəcəb Tayyib Ərdoğanın da Dağlıq Qarabağın qanuni sahibinə qayıtması barədə sözləri sitat kimi verilib. Türkiyə Prezidentinə istinadla qeyd edilib ki, Şuşada Türkiyənin baş konsulluğunun açılması da planlaşdırılır.\nTürkiyənin dövlət başçısının sözlərini sitat gətirən “kempalan.com” saytı yazır: “Ermənistanın ona xoş niyyətlə uzadılan həmrəylik əlini tutmasını, ortaq gələcəyi birlikdə formalaşdırmaq fürsətindən yaxşı istifadə etməsini arzu edirik. Biz regionda sülhün bərqərar olmasını istəyirik”.


Azərbaycan Respublikasının Prezidenti cənab İlham Əliyev və birinci xanım Mehriban Əliyeva Bakı Nəqliyyat Agentliyinin “Koroğlu” Nəqliyyat Mübadilə Mərkəzinin açılışında iştirak ediblər - Xəbərlər - NİZAMİ RAYONU Icra Hakimiyyəti\nAzərbaycan Respublikasının Prezidenti cənab İlham Əliyev və birinci xanım Mehriban Əliyeva Bakı Nəqliyyat Agentliyinin “Koroğlu” Nəqliyyat Mübadilə Mərkəzinin açılışında iştirak ediblər\nAzərbaycan Respublikasının Prezidenti cənab İlham Əliyev və birinci xanım Mehriban Əliyeva Bakı Nəqliyyat Agentliyinin “Koroğlu” Nəqliyyat Mübadilə Mərkəzinin açılışında iştirak ediblər.\nPrezident İlham Əliyev: Əlbəttə, biz bu sahəyə böyük diqqət göstəririk. Çünki vətəndaşların rahatlığı hər şeydən üstündür. Ona görə ən müasir avtobuslar alınır, nəqliyyatla və təhlükəsizliklə bağlı çox ciddi tədbirlər görülür. Bu işləri davam etdirin. Şəhərimizin hər bir yerində ən yüksək səviyyəli nəqliyyat şəraiti yaradılmalıdır.


İntiqam Səfərəliyev: “Bravo”nun istiqrazları kapital bazarlarına ikinci nəfəs verəcək” | Sosial Xəbər\nHome İqtisadiyyat İntiqam Səfərəliyev: “Bravo”nun istiqrazları kapital bazarlarına ikinci nəfəs verəcək”\nAzərbaycanın kapital bazarında bu il canlanma hiss edilir. Xüsusilə, investisiya şirkətlərinin vasitəçiliyi və cəhdləri sayəsində maliyyə sektorundakı kredit təşkilatlarının, pərakəndə ticarət sektorundan və digər seqmentlərdən öz istiqrazını buraxmaq istəyənlərin sayı artıb. İstiqraz emissiyalarının investorlara, şirkətlərin özlərinə və yerli qiymətli kağızlar bazarına nə qazandıra biləcəyi, eləcə də investisiya şirkətlərinin müsbət addımlarının nəticələri haqqında “AzFinance” İnvestisiya şirkətinin direktoru İntiqam Səfərəliyevlə söhbət etdik.\n– Azərbaycanın istiqraz bazarını necə xarakterizə edirsiniz? Hansı görülən işlərin əsas drayver olduğunu demək olar?\n– Bu ilin ikinci yarısında korporativ istiqrazların kütləvi şəkildə əhaliyə təklifi əsas hadisələrdən biridir və bu davamlı olacaq. İlk addım kimi “Embafinans”ın istiqrazlarını təklif etməsi, ardınca TBC kreditin emissiyası ilə müşayiət edildi. Biz bu prosesin başlanmasını proqnoz edib ilk emissiyalara imzamızı atdıq və nisbətən kiçik həcmlərlə operativ emissiyanı həyata keçirdik.\n– Şirkətlərin istiqraz emissiyalarından danışdınız. Bu lokal istiqraz bazarı üçün yaxşı addımdır. Bəs bu emissiyaların davamlı ola biləcəyini düşünürsünüzmü? Şirkətlər bu istiqamətə hansı səbəblərdən gedə bilərlər və ya gedəcəklər?\n– Şirkətlərin istiqrazlarının emissiyası əlbəttə ki, davamlı olacaq. Bunun obyektiv səbəbləri vardır. İlk növbədə, kapital bazarlarında həyata keçirilmiş islahatları göstərə bilərik. Mərkəzi Bank istiqrazların qeydiyyatında operativlik və konkretlik yaradıb. Sadəcə pandemiya və onunla bərabər gəlmiş risklər prosesi bir az uzadaraq 2021-ci ilin ikinci yarısına gətirdi. Digər səbəb kimi bençmark olan dövlət istiqrazları üzrə faizlərin əhəmiyyətli dərəcədə aşağı düşməsi şirkətlərə arzuladıqları faizlə istiqraz buraxmağa şərait yaratdı və bu istiqrazlar həm şirkətlərə sərfəli faizlə borclanmağa, həm də investorların marağını cəlb etməyə başladı.\n– İntiqam bəy, necə düşünürsünüz, investorların əldə etdikləri gəlirlər burada qaneedicidirmi? Bundan başqa prosesdə əsas dəstəkləyici faktor kimi nəyi görürsünüz? Manata olan inam fonunda fikirləriniz maraqlıdır.\n– Bu proseslə investorlar da illik minimum 10 % qazanmaq və istiqrazları istədikləri vaxt satıb yatırımlarını faizləri ilə birlikdə əldə etmək şansı qazanıblar. Mən hətta qeyd edərdim ki, ölkə əhalisi üçün bu böyük şansdır. Manata yaranmış etibar da digər bir dəstək faktorudur. İqtisadiyyatdan cüzi anlayışı olan insanlar rahat başa düşür ki, neftin qiyməti 40-50 dollardan yuxarı olduğu təqdirdə devalvasiya riski ən azı altı ay gözlənilmir. Puldan pul qazanmağı bacaran şəxslər operativ addım ataraq manata keçib ən azı 10 % qazanmaq şansını itirmədilər. Həm depozitlər, həm də istiqrazlara yatırım edərkən valyuta olaraq manatı seçməkləri təbiidir.\n– “Bravo” istiqrazlarından danışaq. Sizcə pərakəndə ticarətdə olan şirkətin istiqrazları hansı dərəcədə maraq kəsb edəcək və bu, ümumiyyətlə, kapital bazarında hansı çağırışları formalaşdıracaq?\n– “Bravo”nun istiqraz emissiya etməsi ən azı özü qədər kapital bazarına da faydalıdır. Demək olar ki, “Bravo” bir marka kimi əhalinin ən azı 90 %-nin diqqətindədir, hər kəs ondan faydalanır. Hər kəsin bu ad ilə yanaşı istiqraz sözünü eşitməsi və 10,5 % qazanmaq şansının olmasını bilməsi böyük bir kütlənin kapital bazarına marağını çəkməlidir. Beş il əvvəl eyni hadisə SOCAR ilə baş verib. SOCAR-ın istiqraz emissiyası hər kəsin istiqrazı faydalı bir alət kimi tanımasına, kapital bazarına ciddi sayda investorların gəlməsinə səbəb oldu. Beş il öncə dollarlaşma yüksək səviyyədə olduğu üçün SOCAR-ın dollarda yatırımlara 5 % gəlir verməsi bir qrup şəxsin digərlərinə nisbətən 25 % sərvətini artırmasına səbəb oldu. İndi isə “Bravo”nun manatda 10,5 % qazandıran istiqraz emissiyası kapital bazarlarına ikinci nəfəs verəcək.\nBazara “Bravo” istiqrazları almaqla daxil olan şəxslər investisiya şirkətləri ilə sıx əlaqədə olmaqla digər yüksək gəlirli imkanları da özləri üçün kəşf edəcəklər. Buna görə təklilatçılara və “Bravo”nun istiqrazlarının emissiyası qərarını verən şəxslərə böyük təşəkkür düşür.\n– “Bravo”nun zərərlə işləməsi onun istiqrazlarına hansı çətinlik yarada bilər? Ümumiyyətlə, bildirdiyiniz kimi bu həcmdə olan şirkətin zərərini necə dəyərləndirirsiniz və səbəbi nədə görürsünüz?\n– “Bravo”nun balansında olan zərəri mən şəxsən onun marka dəyəri ilə müqayisə edərdim. Təəssüf ki, ölkəmizin bu sahədə təcrübəsi azdır. Amma bir ölkədə hər kəsin tanıdığı və istifadə etdiyi bir markanın 100 milyonlarla marka dəyəri vardır. “Bravo” buna qısa müddətə nail olub.\nMarka dəyərinin ya balansdakı zərərin yüksək rəqəm olmasını demək heç də asan deyil. İndi dünyada şirkətlərin dəyəri əsasən onların istifadəçi sayı ilə formalaşır. Məsələn, “Facebook”, “Netflix” hər dəfə bir neçə milyon nəfər istifadəçisinin artdığını elan edəndə bu, onların səhmlərinin qiymətinin artmasına ciddi təsir edir.\n“Bravo”nun misalında marka dəyərini ölçmək üçün ya mütəxəssislər qiymətləndirmə etməli, ya da İPO etmiş olmalıdır ki, bazar, yəni alıcılar bu dəyəri qiymət verməklə ifadə etsinlər. İnşallah bu marka dəyərini gəlirə çevirmək üçün “Bravo”ya çox vaxt lazım olmaz.\n– Bu istiqrazları haradan, necə almaq olar? Burada əsas vacib nüanslar nələrdir?\nİstiqrazları almaq əslində çox asandır. 15 min manatadək məbləğdə alıcılar bunu bir video zəng (+994 50 290 77 44) və pulu köçürməklə həll edə bilərlər. Daha böyük məbləğdə alanlar isə bir investisiya şirkəti seçib onların ofisində müqaviləni imzaladıqdan sonra istiqrazları onlayn formada ala bilərlər. Bu işlər pul köçürmək qədər asandır. Əsas məsələ almaq barədə gecikmədən qərar verməkdir. Qərar verməkdə çətinlik çəkənlər bir neçə şirkətin istiqrazlarını alıb portfel də yarada bilərlər. Bu halda 3-5 şirkətin istiqrazlarına sahib olmaqları onları “yumurtaları eyni səbətə yığmaqdan” sığortalayacaqdır. Ən azı bir neçə istiqraz almaqla prosesə toxunub investisiya şirkəti ilə əlaqə qurmalıdırlar. Onlarda əminlik və etibar formalaşdıqca daha çox qazanacaqlar.\n– Bəs kütləvi istiqrazları digərlərindən fərqləndirən və daha dəqiq desək, üstün edən amillər nələrdir? İnvestorlar burada risk amilini necə daha aydın görə biləcəklər?\n– Kütləvi təklif edilən istiqrazların böyük üstünlüyü var. Bu istiqrazları buraxan şirkətlər Bakı Fond Birjasında mütəmadi hesabatlarını açıqlamalıdırlar. Hesabatlar açıqlandıqca analitiklər, jurnalistlər onları təhlil edib, fikirlərini bildirəcək və yayacaqlar. Vəziyyətin yaxşıya və ya pisə doğru getdiyi və bunun səbəbləri KİV-də müzakirə ediləcək. Beləliklə, investorlar risk görəndə istiqrazları bazar dəyərinin ətrafında bir qiymətə satıb gəlirlərini də götürüb digər istiqrazlara yatırım edə biləcəklər. Bütün dünyada kapital bazarları belə işləyir. Məsələ yalnız qiymətin necə dəyişəcəyidir. Məsələn, SOCAR istiqrazlarında qiymət daim artım istiqamətində oldu. Bu istiqrazları alıb zərər etmiş şəxs ümumiyyətlə olmadı.\nPrevious articleBu gün müğənni Sevda Yahyayevanın toyudur


NATO-nun Brüssel sammitinin nəticələri və gözləntilər | İrfan Jurnalı\n177. SAYI | 2021 Avqust Alpay ƏhmədDÜNYA GÜNDƏMİ\nƏnənəvi olaraq NATO-nun iki, ya üç ildən bir sammiti (dövlət başçılarının zirvə görüşləri) keçirilir. Adətən, sammitlərdən az öncə müttəfiq ölkələrin xarici işlər nazirləri səviyyəsində əsas sənədlər müzakirə edilir və dövlət başçıları həmin sənədləri təsdiq edirlər. Alyansın uzunmüddətli fəaliyyətini tənzimləyən “strateji konsepsiyalar” da bu formatda keçirilən iclaslarda təsdiq olunur.\nNATO-nun bu ilin iyun ayında Brüsseldə keçirilən sammiti bir neçə vacib hadisənin fonunda təhlil edilə bilər. Alyans 2014-cü ildən bəri davam edən Rusiya-Ukrayna hərbi qarşıdurmasının reallıqlarına uyğun olaraq, növbəti dəfə Rusiyanı əsas təhdid mənbəyi kimi tanıdı. Artıq neçə illərdir, alyansın qəbul edilən yekun sənədlərində “kollektiv müdafiə” prinsipinə xüsusi önəm verildiyinin şahidi olmaqdayıq. Söhbət “soyuq müharibə” dövründə Qərbə olan total hücuma qarşı atılan adekvat hərbi-siyasi addımlardan gedir. Əgər o zaman əsas total təhlükə mənbəyi SSRİ idisə, indi onun siyasi və hüquqi varisi Rusiya Federasiyası sayılır. Hal-hazırda başda ABŞ olmaqla, alyansın hərbi baxımdan güclənməsi üçün istər quru qoşunlarının gücləndirilməsi, hərbi xərclərin artırılması, istərsə də silah texnologiyasının inkişafı və təlimlərin sayının və intensivliyinin artması istiqamətində operativ tədbirlər həyata keçirilməkdədir. Bu proses Cozef Bayden ABŞ prezidenti seçiləndən sonra daha aktiv xarakter daşımağa başlayıb.\nNATO-nun son Brüssel sammitində gözləntilərdən biri də yeni üzvlərin qəbul edilməsi ilə bağlı bəzi ölkələrə Üzvlük Fəaliyyəti Planının (Membership Action Plan) verilməsi idi. Söhbət ilk növbədə Ukrayna və Gürcüstandan gedir. 2008-ci ildən, - blokun Buxarest sammitindən bu yana hər iki ölkə alyansa üzv olmaq üçün aktiv fəaliyyət göstərməkdədir. Bu ölkələrin NATO-ya daxil olmasını əngəlləyən əsas aktorlar ABŞ, Almaniya və Fransadır, onlar hələ də Putin Rusiyasının post-sovet ölkələrindəki geosiyasi maraqlarını nəzərə alır. Məhz bu səbəbdən, biz tez-tez Ukrayna prezidenti V.Zelenskinin həm təşkilata, həm də yuxarıda adı çəkilən əsas aktorlara qarşı incik tonda bəyanatlarının şahidi oluruq. Beynəlxalq siyasətdə, xüsusilə Qərb ölkələrində bəlli olduğu kimi, qərar qəbul etmə proseslərində emosiyalardan uzaq olmağa çalışırlar, üstəlik, hələ ki, Avropanın bir sıra ölkələrinin, xüsusilə Almaniyanın Rusiyanın enerji resurslarından asılı olmağını nəzərə alsaq, Ukrayna və Gürcüstanın yaxın zamanlarda NATO-ya üzv olmasını gözləmək mümkün perspektiv kimi görünmür.\nNATO-nun iyun sammitinin özəlliklərindən biri də təşkilatın tarixində ilk dəfə olaraq Çinin təhdid mənbəyi kimi göstərilməsidir. Adətən, Qərb ideoloji baxımdan ona yad olan kommunist rejimli Çinlə münasibətdə məsafəli strategiyaya və daha çox iqtisadi əməkdaşlıq strategiyasına üstünlük verib. Çində insan haqlarının pozulması məsələsi daha çox ABŞ administrasiyalarının gündəmində olan məsələ olub. Amma son illər ərzində Çinin iqtisadi və hərbi baxımdan güclənməsi, qonşu ölkələrlə mübahisəli ərazilər məsələsinə görə müəyyən gərginlik yaşaması və ən əsası, rəsmi Pekinin dəfələrlə Tayvanı öz ərazisi hesab etməsi və lazım gələrsə, o ərazini özünə birləşdirmək haqda verdiyi bəyanatlar, üstəgəl Pekin-Moskva yaxınlaşması istər-istəməz Qərbdə həyəcan doğurur. Sadalanan faktorlar sonucda Çin məsələsini NATO-nün gündəliyinə gətirmiş oldu, çox güman alyansın növbəti sammitində qəbul edilməsi gözlənilən “strateji konsepsiya”da Çin təhlükəsinə qarşı konkret addımların əks olunmasının şahidi olacağıq.\nNATO son sammitində kiberhücumlar məsələsinə də xüsusi önəm verdi. Bəlli olduğu kimi, Qərbin informasiya sisteminə olan hücumlar artıq əsas təhdidlər növünə aid edilməkdədir.\nNATO-Azərbaycan münasibətlərinə gəldikdə isə, ölkəmizin bu yöndə xarici siyasəti ənənəvi balansın qorunmasına yönəlib. Yeri gəlmişkən, Azərbaycanın ciddi uğurlar əldə etdiyi 44 günlük müharibə də göstərdi ki, rəsmi Bakının apardığı bu siyasət sonucda özünü doğrultdu


Telefonun yanında niyə yatmaq olmaz? - saglamliq xeberleri saglam olmaq mualice yollari 2022\nSağlam yuxunun açarı yataq otağının düzgün işıqlandırılmasıdır. İşıq sirkadiyalı ritmin aparıcı tənzimləyicisi kimi xidmət edir və bədənə yatmaq və ya oyanmaq vaxtı olduğuna dair bir siqnal verir.\nPublika.az xəbər verir ki, bu barədə Rusiya mətbuatına yuxu bioloqu, Rusiya Elmlər Akademiyasının Ali Əsəb Fəaliyyəti və Neyrofiziologiya İnstitutunun "Yuxu və oyaqlığın neyrobiologiyası" elmi-tədqiqat laboratoriyasının elmi işçisi Natalya Doroxova danışıb.\nMütəxəssis qeyd edib ki, yuxunun keyfiyyəti birbaşa olaraq melatonin hormonunun istehsalının intensivliyindən asılıdır. Məsələ burasındadır ki, səhər və gün ərzində işıq gözün tor qişasına dəyir, beyinə günün aktiv hissəsi haqqında siqnal verir və gündüz hormonlarının istehsalına başlayır. Axşam günəş işığının parlaqlığı azaldıqda gündüz hormonları azalır olunur və melatonin istehsalı başlayır. Bədən yuxuya hazırlaşır.\nBu, ideal variantdır. Lakin müasir insan əsasən elektrik işıqlandırması ilə yaşayır. Günəş batır, orqanizm yuxuya hazırlaşmağa başlayır, melatonin istehsalı artır. Amma bol işıqlandırmanın olması bu prosesi ləngidir", - Doroxova bildirib.\nSomnoloq ABŞ-ın Şimal-Qərb Universitetinin alimlərinin apardığı araşdırmaya istinad edərək, bu yaxınlarda hətta zəif işıqda yatmağın da orqanizm üçün zərərli olduğunu müəyyən edib. Gecə lampasının yandırıldığı bir otaq belə bu müddət ərzində orqanizm bərpa olunduğu dərin yuxu mərhələsini əhəmiyyətli dərəcədə azaldır. Doroxovanın sözlərinə görə, bu, yuxuda olan şəxsin istilik mübadiləsinin pozulmasına, ürək döyüntüsünün və qanda qlükozanın səviyyəsinin artmasına səbəb olur.\nMütəxəssis yuxu zamanı otağı işıq mənbələrindən tamamilə təcrid etməyi məsləhət görür. Bununla bağlı o, vətəndaşları gecə saatlarında telefonu söndürməyə və ya heç olmasa, təyyarə rejiminə keçirməyə çağırıb. Yanınızdakı smartfon mesajları qəbul edə, mobil proqramlara yeniləmələri endirə bilər. Ekran vaxtaşırı işıqlanır, insanın sinir sisteminə zərər verir və yuxunun keyfiyyətini pozur.\n"Gecə oyanışlarınız varsa, o zaman minimum işıqlandırma səviyyəsinə malik, qırmızı və sarı işıq saçan gecə işıqlarından istifadə edə bilərsiniz. Onlar melatonin istehsalına ən az təsir göstərir və müvafiq olaraq, sağlamlıq üçün ən təhlükəsizdir", - Doroxova məsləhət gördü.\nSağlamlıq Baxılıb: 876 Tarix: 23 iyun 2022\nsonxeber.az yaz geyimleri 2022 gelinlikler sade makiyaj sekilleri ev dizaynlari yataq otagi sepgilere qarsi maska küftələr sarimsaq limon mocuzesi kosmetika nenelere tebrik şəhidlik haqqında atalar sözləri


Tərcümeyi-halında bir sürü suallar var təzə nazirin - Sərdar Əlibəyli yazır - Xeberinfo\nTərcümeyi-halında bir sürü suallar var təzə nazirin - Sərdar Əlibəyli yazır\nNəşr et Təhsil Dekabr 09 2017\tşrift ölçüsü\tŞriftin ölçüsünü azaltmaq Şriftin ölçüsünü artırmaq\nTəzə təhsil nazirinin mətbuata yansıyan tərcümeyi halı ilə tanışlıq xeyli suallar yaradır. Adam zatən artıq bu görəvi üstlənmiş durumdadır və bundan sonrakı əsas məsələ ölkənin təhsil sisteminə verə biləcəyi katkılar, görə biləcəyi işlər, bir də təhsilimizin bundan sonrakı durumu müzakirə edilə bilər. Ancaq bu gənc naziri anadangəlmə “vunder kind” kimi təqdim eləməklə, baş vermiş təyinatı “QARĞA MƏNDƏ QOZ VAR” misalı təqdim eləmək, görən kimin ağlının məhsuludur?!\n“1995-ci ildə orta məktəbi bitirib, instituta daxil olub … 1997-ci ildə 18 yaşında Xarici İşlər Nazirliyində diplomatik karyerasına başlayıb, 1997-2002-ci illər ərzində nazirliyin Beynəlxalq Təşkilatlar İdarəsində referent və attaşe vəzifələrində çalışıb.”\n1. Bir halda ki, nazir təyin olunan şəxsin tərcümeyi-halı bu qədər təfərrüatlı şəkildə təqdim olunur, o zaman adamın təvəllüdü və doğulduğu yer niyə qeyd olunmur, əcaba bir sakıncasımı var, ya da gizlədiləcək bir şeymi?!\n2. Adam institutu iki iləmi bitirib???!!!\n3. Camaatın uşağı 18 yaşında əsgərliyə gedir, amma təzə nazirimiz bu yaşda diplomat olub(?). Tərcümeyi-halında, hərbi xidmət keçməsi barəsində çıt da yox.\nTərcümeyi-halın qalan hissəsi də, bu cür uyuşmazlıqlarla, özündə mənasız pafosdan və yersiz təriflərdən savayı heç nəyi ehtiva etməyən, nazir təyinatı üçün hər hansı məna daşımayan məlumatlarla doldurulub. Belə təqdimatdansa, susmaq yaxşı deyildimi, zatən kimsə təzə nazir Yusif Məmmədəliyevin kimliyini, hardan gəlib, hara getdiyini sorğulamır ki, sorğulayamaz da. Neçə il Mikayıl Cabbarovu sorğuladılar, nəticəsi nə oldu ki, bir boy da yuxarı çıxarılmadımı?\nBütün hallarda, xeyirli və uğurlu olsun. Amma “xeyir və uğur” dediyin kimin üçün nə sayılırsa artıq ?!\nP.S.Yeni təhsil naziri məlum oldu – SON DƏQİQƏ\nPrezident İlham Əliyev Prezident Administrasiyası Gənclər siyasəti və idman məsələləri şöbəsinin müdiri Yusif Məmmədəliyevin Azərbaycan Respublikasının Təhsil naziri vəzifəsinə təyin olunması haqqında Sərəncam imzalayıb.\nOxu 2552 dəfə\nBu kateqoriyalar haqqda daha çox « Yeni təhsil naziri məlum oldu\tPartiya sədr müavininin övladlarını məktəbdən qovdular »


Səudiyyə Ərəbistanı İraqın paytaxtı Bağdadda baş konsulluq açıb | TRT Azerbaycan\nSəudiyyə Ərəbistanı İraqın paytaxtı Bağdadda baş konsulluq açıb\nAçılış mərasimində Səudiyyə Ərəbistanının Ticarət və İnvestisiya naziri Macid əl-Kasbi ilə İraqın Xarici İşlər naziri Məhəmməd əl-Həkim qatılıb.\n04.04.2019 ~ 21.12.2020\nİraqın Xarici İşlər Nazirliyinin sözçüsü Əhməd əs-Sahhaf mövzuya dair açıqlamasında “Səudiyyə Ərəbistanı ilə əlaqələrimiz strateji səviyyədədir. İraq mənfəətləri istiqamətində balanslı əlaqələr saxlamağa cəhd göstərir” ifadəsini işlədib.\nBaş konsulluqda yaxın zamanda iraqlılara viza vermə işlərinə də başlanacağı bildirilib.\nSəudiyyə Ərəbistanının Ticarət və İnvestisiya naziri Macid əl-Kasbi başçılığındakı 115 nəfərdən ibarət sahibkarlar heyəti aprelin 2-də Bağdada səfər edib. İraqın Baş naziri Adil Əbdülmehdilə dünən görüş keçirən heyət bu gün də prezident Bərham Salehi tərəfindən qəbul edilib.\nİraq ilə Səudiyyə Ərəbistanı arasındaki əlaqələr Səddam Hüseyn rejiminin 1990-cı ildə Küveyti işğalından sonra kəsilmişdi.\nEtiketlәr: #Səudiyyə Ərəbistanı , #baş konsulluq , #İraq


Allaha şükür edirəm - ForGenc.Net\nMüəllif : ZoRRo_BaKu · 27.05.2011, 10:43 · Baxılıb :\n– Aişənin yatağı pəncərənin yanında idi. Bütün gün ərzində küçədən keçənlərə baxır, kitab oxuyur, anası və atası ilə söhbət edirdi. Fəqət yenə də çox darıxırdı. Ürəyi yemək istəmir, dərman içməkdənsə zəhləsi gedirdi.\n– O gün günortadan sonra Aişənin müəlliməsi Aişəni ziyarət etdi. Bu Aişə üçün böyük sürpriz idi.\n– Müəlliməsi Aişənin alnından öpdü. Yanında oturub halını soruşdu.\n– Aişə yatmaqdan bezdiyini, dərman içməyə nifrət etdiyini və tezliklə sağalıb ayağa qalxmaq istədiyini bildirdi.\n– Müəlliməsi Aişənin saçlarını oxşadı və ona səbirli olmağı tövsiyə etdi. Aişə bir az fikrə daldı. Bu nəsihəti bir o qədər də bəyənməmişdi. Müəlliməsindən:\n– Görəsən Allah xəstəliyi nə üçün yaradıb, -deyə soruşdu.\n– Müəllimə gülümsəyərək:\n– Sağlamlığın qədrini bilmək, səbir və şükr etməyi öyrənmək üçün, -dedi.\n– Necə yəni? –deyərək sual verdi.\n– Bax, gözəl qızım, başımıza gələn hər şey bizə nə isə bir dərs vermək üçündür. Xəstəlik bizə sağlamlığın qiymətini öyrədir. Aclıq yediyimiz qidaların, susuzluq da suyun qədrini. Əgər bunları yaşamasan sahib olduğun şeylərin qədrini bilməzsən, -dedi.\n– Bəli, haqlısınız, -dedi. Mən də sağlamlığın qiymətini xəstələndikdən sonra anladım.\n– Afərin, Aişə qızım, bir şeyin qədrini bilməzsək onu bizə verənə təşəkkür edə bilmərik. Yəqin ki, bundan sonra səni sağlam yaratdığı üçün Allaha daha çox şükr edəcəksən.\n– Bəli, elədir ki, var –deyərək müəlliməsinin gözlərinə baxdı. Bunu unutmayacağam.\n– Müəllimə, belə olduqda varlıların Allaha daha çox şükr etməsi gərəkdir, eləmi?\n– Əlbəttə, -dedi.\n– Elə isə görən gözləri, eşidən qulaqları, yeriyən ayaqları olan hər kəs çox varlıdır. Ən əsası da ağlı olan insanlar…\n– Elə isə mən çox varlıyam, -dedi.\n– Bəli, sən çox varlısan. Buna görə də Allaha çox şükr etməlisən.\n– Müəllimə, daha bundan sonra şikayət etməyəcəyəm. Allaha çox şükr edən bir qul olacağam, -dedi.\nMüəlliməsi Aişənin balaca əllərindən tutub, onun alnından öpdü.\n– Aişə qızım, Allah sənə şəfa versin, -deyərək oradan ayrıldı.\n27 May 2011 tarixində, saat 22:48\nWUKUR BU GUNUMEE…!\n04 İyun 2011 tarixində, saat 00:06\n31 May 2011 tarixində, saat 12:13\n29 May 2011 tarixində, saat 10:39\nAllaha Xemiwe Wukr Etmek Lazimde…Mendede Xerdem Olir Xirda Bir Weye GOre Nawukurluy Eliyirem Amma Potom Bawa Duwurem,Ki insanlarun Ne Problemleru Var…EXxxxXXXxxxxXX VoT Tak VoT…Hebere Thanks…\n28 May 2011 tarixində, saat 20:38\n28 May 2011 tarixində, saat 19:28\nHer gunumuze gore Allaha wukur etmeliyik…Cox sagol xebere gore Allah razi olsun\n28 May 2011 tarixində, saat 18:57\nsukur .cox sagol.\n28 May 2011 tarixində, saat 16:42\nAydaaaaa……. chox gozel xeberdi… Allah razi olsun… TWK..\n28 May 2011 tarixində, saat 14:43\nBUNU OXUMUWDUM TEWEKKUR ALLAH RAZI OLSUN\n28 May 2011 tarixində, saat 14:22\nAy allah sene her gunumuz ucun min sukur sen teksen tek yaradan Supper\n28 May 2011 tarixində, saat 14:13\nALLAH razi olsun..Ela xeberdi\n28 May 2011 tarixində, saat 12:47\n28 May 2011 tarixində, saat 11:17\nHer Bir Weye Sukur Eden .. insan .. Sorgusuz Sualsiz ..Yeri Cennetdir .\n28 May 2011 tarixində, saat 01:13\n27 May 2011 tarixində, saat 23:23\n27 May 2011 tarixində, saat 23:17\nALLAHA ŞUKUR ETMEK LAZIMDIR Kİ,BIZE BU ŞERAİTİ YARADIB ŞUKUR MİN ŞUKUR YAAAAREBİ\nPdadasov dedi ki:\n27 May 2011 tarixində, saat 23:07\ndogurdanda Allaha sukr etmek lazimdir\n27 May 2011 tarixində, saat 22:49\nŞukur etməliyik ki,Allah-Təala bizə bu dərki nəsib edib,bu yolun mubarəkliyini agah edib.Ne qeder shukur etsek azdir…Her gun her deqiqemize yaxsi ve pis gunumuze Allaha shukur etmeliyik.Allah razi olsun xebercun saol\n04 İyun 2011 tarixində, saat 09:33\nALLAH RAZI OLSUN XEBER GORE\nNövbəti xəbər Reha- ask cicegi\nƏvvəlki xəbər Ancaq yenə də xoşbəxt deyiləm" deyənlərə...\n95 sorğu 0,431 saniyəyə.


Baş səhifə»Fauna»100-dən çox şəxsə ovçuluq bileti verildi\n11/11/2019 [13:22]\t12 dəfə baxılıb\nİki ay müddətində “ASAN xidmət” vasitəsilə 100-dən çox şəxsə ovçuluq bileti verilib. Lakin hələ ki, xarici ölkə vətəndaşlarına ovçuluq biletlərinin verilməsi nəzərdə tutulmur. Buna səbəb xarici ölkələrin qanunvericiliyinin fərqli olmasıdır.\nBiosfer.az xəbər verir ki, bu sözləri Ekologiya və Təbii Sərvətlər Nazirliyinin Bioloji Müxtəlifliyin Qorunması və Xüsusi Mühafizə olunan Təbiət Ərazilərinin İnkişafı Departamentinin direktoru Hikmət Əlizadə deyib.\n“Ov icazələri nazirliyin vətəndaşların yaşadıqları bölgələrdə fəaliyyət göstərən regional idarələrinə müraciət etmələri ilə verilir. Vətəndaşlar ovçuluq biletlərini həmin idarələrə təqdim edir və icazə alırlar. Lakin ov icazələrinin qiyməti heyvan və quşların növlərindən asılı olaraq dəyişir”, – deyə H.Əlizadə qeyd edib.\nQanunsuz ov hallarının payız-qış mövsümlərində daha çox qeydə alındığını bildirən departamentin direktoru deyib: “İnzibati Xətalar Məcəlləsində qanunsuz ova görə cərimələr öz əksini tapıb. Bununla yanaşı, istər yerli, istərsə də xarici vətəndaşlar ov edərkən təbiətə vurduğu ziyana görə əlavə cərimə ödəyirlər. Ümumiyyətlə, təbiətə dəyən zərərin məbləği 400 manatdan çox olarsa, həmin şəxs barəsində cinayət işi açılır”.


12:02 1 Avqust 2019\n"Report" xəbər verir ki, layihənin əsas komponentləri kənd yerlərinin inkişafı və kənd təsərrüfatına dövlət dəstəyinin müəyyənləşdirilməsi, proqramlaşdırılması və idarə edilməsidir.\n2 il müddətində həyata keçirilməsi nəzərdə tutulan layihəyə İtaliya, Polşa və Litvadan olan mütəxəssislər cəlb olunub.Layihəsinin dəyəri 1,25 mln avrodur\n“Aqrar sahəyə dövlət dəstəyi bilavasitə kənd yerlərinin inkişafına xidmət edir. Çünki kənd yerində yaşayan insanın həyat səviyyəsi aqrar sahədə məşğulluqla bağlıdır”, - Layihəni həyata keçirən Aqrar Kredit və İnkişaf Agentliyinin sədri Mirzə Əliyev belə qeyd edib.\n“Subsidiyaların məqsədyönlü və təyinatı üzrə yönləndirilməsinin təşkili qarşımızda duran əsas vəzifədir. Ağıllı alətlərlə idarə edilən subsidiya sistemi həm dövlət vəsaitini qorumağa imkan verəcək, həm də fermerlərə dəstək olaraq, istehsalı həvəsləndirəcək”, – M. Əliyev bildirib.\nM.Əliyevin sözlərinə gorə, layihə çərçivəsində subsidiya sisteminin daga da təkmilləşdirilməsi üçün işlər görüləcək.\nXəbərin orijinal ünvanı: https://report.az/ask/ai-azerbaycanda-1-25-mln-avroluq-tvinninq-layihesine-baslayir\nAKİA dövlət dəstəyi mexanizmini həyata keçirmək Avropa İttifaqı ölkələrinin təcrübəsindən faydalanacaq


Böyük Britaniyada azərbaycanlı qaçqın və məcburi köçkünlərə dair afişa kampaniyası başlayıb (FOTO)\n28 Fevral 2013 17:48 (UTC+04:00)\nAvropa Azərbaycan Cəmiyyəti (AAC) Böyük Britaniyada azərbaycanlı qaçqın və məcburi köçkünlərə dair afişa kampaniyasına başlayıb.\nCəmiyyətdən Trend-ə verilən məlumata görə, kampaniya İngiltərə və Uelsin dəmiryol stansiyalarında başlayıb.\nKampaniyanın məqsədi bir milyondan artıq azərbaycanlı qaçqın və məcburi köçkünün vəziyyətini həmin ölkələrin ictimaiyyətinə çatdırmaqdan ibarətdir.\nAzərbaycanlı qaçqın və məcburi köçkünlərin həyatına dair ümummilli afişa kampaniyasından ilk afişa Xocalı faciəsi qurbanlarına həsr olunub.\nBu afişada Xocalı qətliamından xilas ola bilmiş Mahirə xanım və faciədən sonra valideynləri ilə birgə qaçqın düşərgəsində yaşamış on yaşlı Nəzrin əks olunub. Fotolar tanınmış fotoqraf Filip Ratmer tərəfindən çəkilib.\nAfişada Xocalı faciəsini törədənləri qınaması və Ermənistanın işğalı nəticəsində qaçqın olmuş azərbaycanlıların öz evlərinə qayıtmasının təmin olunmasına kömək etməsi üçün Britaniya Baş nazırinə ünvanlanmış petisiyanı imzalamaq üçün Britaniya ictimaiyyətinə müraciət edilir.\nAAC tərəfindən Britaniya hökumətinin saytında yerləşdirilən bu petisiya Britaniya vətəndaşları və rezidentlər üçün imzalanmaya açıqdır.\nAfişa kampaniyasına münasibət bildirən AAC direktoru Lionel Zetter bidirib ki, Azərbaycanla Ermənistan arasındakı bu münaqişə bəzən "dondurulmuş münaqişə" kimi təqdim olunur, amma "təmas xətti"ndə atışma hər gün baş verir.\n"İyirmi ildən artıq müddət ərzində öz evlərinə və doğma torpaqlarına qayıtmalarının qarşısı alınmış qaçqınlar və məcburi köçkünlərə də göz yumulur. Bu afişa kampaniyası hamıya münaqişənin davam etdiyini və qurbanların hələ də əzab çəkdiyini xatırlatmaq üçün atılmış bir addımdır. Artıq bu çıxılmaz vəziyyəti aradan qaldırmaq lazımdır ki, bu insanlar öz evlərinə qayıda bilsinlər", - Zetter deyib.


“Azərmarka” Uşaqların Beynəlxalq Müdafiəsi Gününə həsr olunmuş müsabiqə elan edir - AZƏRTAC – Azərbaycan Dövlət İnformasiya Agentliyi\nNəqliyyat, Rabitə və Yüksək Texnologiyalar Nazirliyinin (NRYTN) tabeliyində fəaliyyət göstərən “Azərmarka” MMC Uşaqların Beynəlxalq Müdafiəsi Gününə həsr olunmuş “Gələcək” mövzusunda rəsm müsabiqəsi elan edir.\nNazirlikdən AZƏRTAC-a bildirilib ki, müsabiqədə iştirak üçün çəkilmiş rəsmi poçt ünvanı, iştirakçının soyadı, adı, yaşı, “Gələcək” rəsm müsabiqəsi” qeyd edilməklə poçt vasitəsilə müsabiqənin təşkilat komitəsinə (Ünvan: Bakı şəhəri, Droqal döngəsi, 702. “Azərmarka” MMC) göndərmək lazımdır. Bundan başqa, iştirakçının şəxsi məlumatları və valideynin mobil telefon nömrəsi rəsmin yalnız arxasında qeyd olunmaldır. Əks halda, həmin işlər müsabiqəyə buraxılmayacaq.\nRəsmlər 1 mart–10 aprel tarixlərində qəbul ediləcək. Müsabiqədə 13 yaşına qədər uşaqlar iştirak edə bilər.\nBirinci yerin sahibi 300, ikinci yerin sahibi 200, üçüncü yerin sahibi 100 AZN məbləğində pul mükafatı ilə mükafatlandırılacaq. Qaliblərin rəsmlərindən poçt markaları hazırlanaraq, dövriyyəyə buraxılacaq.\nAZERTAG.AZ :“Azərmarka” Uşaqların Beynəlxalq Müdafiəsi Gününə həsr olunmuş müsabiqə elan edir\nİki ildə 2 milyonadək vətəndaş “Şəbəkə” mərkəzlərinin xidmətlərindən yararlanıb


uşaqlar üçün coğrafiya: indoneziya\nƏSas Coğrafiya İndoneziya\nİndoneziyanın qısa tarixi:\nİndoneziyada ortaya çıxan ilk böyük krallıqlardan biri, 7-ci əsrdə Srivajay dəniz krallığı idi. Budizm və Hinduizmin dini təsirləri Srivajay krallığı ilə gəldi. Sonra Buddist Sailendra və Hindo Mataram sülalələri, ölkədəki böyük güclər olaraq meydana gəldi. Bu sülalələr tərəfindən çox böyük abidələr qaldı. XIII əsrdə Hindo Majapahit krallığı quruldu və böyük lideri Gajah Madanın rəhbərliyi altında krallıq bugünkü İndoneziyanın çox hissəsinə yayıldı.\nİlk gələn Avropalılar 1512-ci ildə Portuqaliyalılardı. Onları Hollandlar və İngilislər izlədi. Holland East East Company tezliklə hakim gücə çevrildi və yaxın bir neçə yüz il ərzində nəzarəti ələ alaraq bölgəni müstəmləkə etməyə başladı. 1942-ci ildə II Dünya Müharibəsi zamanı Yaponiya İndoneziya adalarını işğal etdi. Sonra Yaponiya müharibəni itirdi, İndoneziya müstəqilliyini istədi. Bir neçə il mübarizə apardı, amma 1949-cu ildə Hollandiya İndoneziyaya müstəqillik verdi. İndoneziyada 1999-cu ilə qədər repressiv hərbi hakimiyyət, geniş yoxsulluq və əhalinin çoxluğu daxil olmaqla inkişaf etməkdə olan problemləri var.\nİndoneziya dünyanın ən çox əhalisi olan dördüncü ölkəsidir. Dünyanın ən sıx məskunlaşdığı bölgələrdən biri olan Java adasında 140 milyondan çox insan yaşayır. Həm də dünyanın ən böyük müsəlman əhalisinə ev sahibliyi edir.\nÜmumi ölçüsü: 1.919.440 kvadrat km\nÖlçü müqayisəsi: Texasın üç qatından biraz azdır\nCoğrafi Koordinatlar: 5 00 S, 120 00 E\nÜmumi ərazi: əsasən sahil ovalıqları; daha böyük adaların daxili dağları var\nCoğrafi yüksək nöqtə: Puncak Jaya 5,030 m\nƏsas şəhərlər: CAKARTA (paytaxt) 9,121 milyon; Surabaya 2.509 milyon; Bandung 2,412 milyon; Medan 2.131 milyon; Semarang 1.296 milyon (2009)\nDanışılan dillər: Bahasa İndoneziya (Malay dilinin rəsmi, dəyişdirilmiş forması), İngilis, Holland, yerli ləhcələr, ən çox danışılanı Cavan olan\nMüstəqillik: 17 Avqust 1945 (müstəqillik elan edildi); 27 dekabr 1949 (Hollandiya İndoneziyanın müstəqilliyini tanıyır)\nMilli bayramı: Müstəqillik Günü, 17 Avqust (1945)\nMilliyyəti: İndoneziya (lər)\nDinlər: Müsəlman% 88, Protestant% 5, Roma Katolik% 3, Hindu% 2, Buddist% 1, digər% 1 (1998)\nMilli rəmz: qaruda (mifik quş)\nİstiqlal Marşı və ya Mahnı: İndoneziya Raya (Böyük İndoneziya)\nBöyük Sənaye: neft və təbii qaz, tekstil, geyim, ayaqqabı, mədən sənayesi, sement, kimyəvi gübrələr, kontrplak, rezin, qida, turizm\nKənd təsərrüfatı məhsulları: düyü, manyok (tapioca), yer fıstığı, kauçuk, kakao, qəhvə, palma yağı, kopra; quş əti, mal əti, donuz əti, yumurta\nTəbii Sərvətlər: neft, qalay, təbii qaz, nikel, taxta, boksit, mis, münbit torpaqlar, kömür, qızıl, gümüş\nƏsas ixracat: neft və qaz, elektrik cihazları, kontrplak, tekstil, kauçuk\nValyuta: İndoneziya rupisi (IDR)\nMilli ÜDM: 1,125,000,000,000 dollar\nondalıkları necə çoxaltmaq və bölmək


A level və hazırlıq dərəcəsi (foundation degree) | CELT Colleges\nA level, digər adı ilə GCE (General Certificate of Education), sizi gələcək təhsilinizə aparan müxtəlif ixtisas fənləri əsaslı tədris sistemidir. A level İngiltərə, Uels, Şimali İrlandiya, Manş adalarında məktəbdən məzun olmaq üçün lazım olan əsas sertifikatdır. Bu sistem 1951-ci ildə İngiltərə təhsil nazirliyi tərəfindən təqdim edilib. Kembric və Edexcel tərəfindən keçirilən imtahandan alınan nəticə isə proqrama beynəlxalq status qazandırır. Hətta bəzi hallarda A level səviyyəsini yaxşı başa vurmuş tələbələr birbaşa universitetin ikinci kursuna qəbul olmağa da haqq qazanırlar. A level sistemində nailiyyət göstəricisi 40-100% arasında dəyişir və A, B, C, D, E və U- dərəcə almamış (Ungraded) kimi göstərilir.\nŞagirdlər bu kursu təhsillərinin son iki ilində, özlərini gələcək təhsilə hazırlamaq məqsədi ilə keçirlər. Onlar hər biri bir il olan müvafiq olaraq AS və A2 adlanan imtahanları uğurla verdikdən sonra A level sertifikatına yiyələnirlər. Bu imtahanların hər ikisi maksimum 50%-lik nəticə ilə hesablanaraq son nəticənin alınmasına birbaşa təsir edirlər. Umumilikdə A2 imtahanı bir qədər AS imtahanından daha çətindir. Fənlər şagirdin şəxsi maraqlarına əsasən müəyyənləşdirilir. Gələcəkdə istiqamətlənəcəyiniz sahəyə uyğun olaraq seçəcəyiniz A level proqramının kurrikulumu ilə tanış olaraq onun sizə uyğun olub-olmamasını da aydınlaşdıra bilərsiniz. Bəzi hallarda fənlərin kombinasiyası da mümkündür. Siz Biologiya, Hesablama, Hüquq, Ərəb dili, İncəsənət və dizayn, Dəniz elmi, Riyaziyyat, Biznes, Musiqi, Kimya. Kompüter, Dizayn və texnologiya, Dijital mediya, İngilis dili, İngilis dili və ədəbiyyatı, Qida haqqında, Coğrafiya, Alman dili, Fransız dili, Tarix, İslam elmləri kimi çox çeşidli dərslər seçə bilərsiniz. A level proqramına qəbul üçün İngilis dilindən 4/C olmaq şərti ilə, ortalama balınız C olmalıdır. Qəbul tarixləri əsasən Noyabr- Dekabr aylarında olur.\nFoundation dərəcəsi orta təhsilin son iki ilində əldə edilən, akademik və peşə təhsilinin birləşməsidir. Bu təhsil dərəcəsi 2001-ci ildə İngiltərə tərəfindən yaradılıb. Foundation dərəcəsi xüsusi peşə istiqamətli təhsildir. Qazanılmış dərəcə İngiltərə, Şimali İrlandiya, Uelsdəki universitet və kolleclər tərəfindən qəbul edilir. Bütün İngiltərə üzrə foundation dərəcələri təklif edən universitet və kolleclər tapmaq mümkündür. Foundation dərəcəsi xüsusi dərəcə olduğu üçün burada müəyyən edilmiş qəbul şərtləri yoxdur. Burada sizin şəxsi bacarıqlarınız qəbul üçün kifayət edə bilər. İş təcrübəsi isə hər daim arzuolunandır. Seçdiyiniz sahə üzrə hərtərəfli bilik verən foundation dərəcələri sizi həm iş, həm də həmin sahədəki gələcək təhsilə hazırlayır. Foundation dərəcəsini universitet və ya kollecdən ala biləcəyiniz kimi, təcrübə məqsədi ilə bəzi şirkətlər də bunu təklif edə bilər. Elmi dərəcə sayılmayan foundation dərəcəsi bakalavr pilləsindən bir pillə aşağıdadır. Müddəti iki ildir və məzun olduqdan sonra əlavə bir il də oxuyaraq bakalvr pilləsinə keçid etməyə imkan verir. Araşdırma nəticəsində 60% foundation dərəcəsi məzununun kursu bitirdikdən sonraki 6 ay müdətində iş tapdığı və yarıdan çoxunun bakalvr pilləsinə keçid etdiyi məlum olub. Əgər foundation dərəcəsini hansısa bir şirkət vasitəsilə alırsınıza bu halda həmin şirkətdə qalıb işləmək şansınız da var. Foundation dərəcəsində öyrənənlərə kənd təsərrüfatı, heyvanlarla təlim, təhsil işçisi, sosial iş, turizm, dram, dizayn dərsləri, müxtəlif mərhələlərdə idarəetmə, hüquqi məsləhət xidməti, tibb bacısı, biznes kimi müxtəlif sahələr təklif olunur. Qiymətlər isə orta hesabla 5000 funt sterlinqdən başlayır.\nBəhs edilən hər iki proqram orta məktəbin son iki ilində alınsa da aralarında bəzi fərqliliklər var. Belə ki, A level Britaniyada orta məktəbin bir hissəsidir. Foundation dərəcəsi isə peşə ixtisas təhsilidir. Hər iki proqramda alınan təhsil gələcək təhsiliniz üçün baza rolunu oynayır.


Dünyada narkomanlarının sayı - Azadliq Xeber\nDünyada narkomanlarının sayı\n23 İyun 20:57\nxeber – Son 6 il ərzində kəskin şəkildə artım qeydə alınıb.\nDünyada narkotikin səbəb olduğu xəstəliklərdən əziyyət çəkən insanlıarın sayı 29 milyona çatıb. Azadlıq.az xəbər verir ki, anspress-in məlumatına görə, bu barədə BMT-nin Narkotiklər və cinayətkarlıq üzrə İdarəsinin hesabatında deyilir. Hesabatda son 6 il ərzində kəskin şəkildə artımın qeydə alındığı bildirilir.\nSənəddə qeyd olunur ki, planetin 5% yaşlı əhalisi-təxminən 250 milyon insan 2014-cü il ərzində heç olmasa 1 dəfə də olsa narkotik maddədən istifadə edib.\n“Bundan başqa 12 milyon insan narkotik maddələri iynə vasitəsi ilə qəbul edir ki, onlardan 14% HİV xəstəliyinə yoluxub”, – deyə ekspertlər bildirib.\nHeroindən aslılığın ən çox yayıldığı yerlər isə Şimali Amerika, Qərbi və mərkəzi Avropadır. BMT-nin Narkotiklər və Cinayətkarlıq üzrə İdarəsinin hesabatında qeyd olunur ki, bu ərazilərdə yüksək dozalı narkotik maddələrin qəbulundan ölənlərin sayıda həddindən artıq yüksəlib.\nNarkotik istifadəçilərinin yayılma faizi”Heroin həddindən artıq insanın ölümünə səbəb olan narkotik maddə olaraq qalmaqdadır. Onun yayılmasına qarşı operativ cavab verilməlidir”. Bu sözləri idarənin rəhbəri Yuri Fedetov bildirib.\nBeynəlxalq ekspertlərin məlumatına görə, qadağan edilmiş digər ən təhlükəli vasitə marixuana olaraq qalır. 2014-cü ildən ondan 250 narkomandan 183 milyonu heç olmasa bir dəfə də olsa istifadə edib.\nBMT-də narahatlıq doğuran digər fakt isə əsasən qərb ölkələrində narkotiklərin ictimai qəbulu artır ki, bu da asılı olan insanların sayının artmasına kömək edir.


Mayın 8-də Bakıda və Abşeron yarımadasında hava dəyişkən buludlu olacaq, əsasən yağmursuz keçəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, gündüz mülayim cənub küləyi əsəcək. Havanın temperaturunun gecə 8-12° isti, gündüz 16-20° isti olacağı gözlənilir. Mayın 8-9-da Abşeron yarımadasında iqlim normasına yaxın temperatur rejimi və meteoroloji amillərin normal sutkalıq gedişi meteohəssas insanlar üçün əlverişlidir.\nNaxçıvan Muxtar Respublikasında hava, əsasən, yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 5-9° isti, gündüz 17-22° isti olacağı gözlənilir.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında hava, əsasən, yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 2-5° isti, gündüz 8-13° isti olacağı gözlənilir.\nQazax, Gəncə, Goranboy, Tərtər, Ağdam, Füzuli və Cəbrayıl rayonlarında, hava əsasən, yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 6-11° isti, gündüz 18-23° isti olacağı gözlənilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz və Qusar rayonlarında hava, əsasən, yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 4-9° isti, gündüz 15-20° isti olacağı gözlənilir.\nMərkəzi Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan və Neftçala rayonlarında hava, əsasən, yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 7-12° isti, gündüz 20-25° isti olacağı gözlənilir.\nŞimal-şərq küləyi əsəcək, ayrı-ayrı yerlərdə arabir güclənəcək. Havanın temperaturunun gecə 10-13° isti, gündüz 18-23° isti, dağlarda gecə 5-9° isti, gündüz 10-15° isti olacağı gözlənilir.\n9 may 2015 14:53\nYaxwi gun var.\n8 may 2015 15:23\nOxxx Yay Geldi saqolun...)\n8 may 2015 13:40